รายงานการประชุม

หัวหน้าส่วนราชการ หัวหน้าหน่วยงานรัฐวิสาหกิจ นายอำเภอ

หัวหน้าหน่วยงานอื่น ๆ นายกองค์การบริหารส่วนจังหวัด และนายกเทศมนตรี

ครั้งที่ 3/2560

วันพฤหัสบดีที่ 30 มีนาคม 2560 เวลา 09.30 น.
ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง

 ----------------------------

**ผู้เข้าประชุม**

|  |  |  |  |
| --- | --- | --- | --- |
| 1. | นายวีร์รวุทธ์ | ปุตระเศรณี | ผู้ว่าราชการจังหวัดอ่างทอง ประธาน |
| 2. | นายศราวุธ | เสียงแจ้ว | แทนอัยการจังหวัดอ่างทอง |
| 3. | นายเจษฎา | รักวนิชย์ | แทนอัยการจังหวัดคดีเยาวชนและครอบครัวจังหวัดฯ |
| 4. | นายเศรษฐพงษ์ | ควัฒน์กุล | อัยการจังหวัดคุ้มครองสิทธิและช่วยเหลือทางกฎหมายและการบังคับคดีจังหวัดอ่างทอง |
| 5. | พล.ต.ต.เอกรักษ์ | ลิ้มสังกาศ | ผู้บังคับการตำรวจภูธรจังหวัดอ่างทอง |
| 6. | นางสาวชไมพร | อำไพจิตร | หัวหน้าสำนักงานจังหวัดอ่างทอง |
| 7. | นางอุทัยวรรณ | ทิพย์เนตร | เจ้าพนักงานที่ดินจังหวัดอ่างทอง |
| 8. | นางบุญยิ่ง | เทศน้อย | พัฒนาการจังหวัดอ่างทอง |
| 9. | นายมีโชค | นัฐสถาพร | โยธาธิการและผังเมืองจังหวัดอ่างทอง |
| 10. | นางยิษฐา | แว่วศรี | ท้องถิ่นจังหวัดอ่างทอง |
| 11. | นายวินัย | อ่ำรัศมี | หัวหน้าสำนักงานป้องกันและบรรเทาสาธารณภัยจังหวัดฯ |
| 12. | นายแพทย์วรงค์ | รุ่งเรือง | นายแพทย์สาธารณสุขจังหวัดอ่างทอง |
| 13. | นพ.พงษ์นรินทร์ | ชาติรังสรรค์ | ผู้อำนวยการโรงพยาบาลอ่างทอง |
| 14. | นางเสาวเพ็ญ | จำปาเป้า | ผู้บัญชาการเรือนจำจังหวัดอ่างทอง |
| 15. | พ.อ.ศุภณัฎฐ์ | หนูรุ่ง | ผู้อำนวยการสำนักงานคุมประพฤติจังหวัดอ่างทอง |
| 16. | นางเกียรติสุดา | เสียงดัง | แทนผอ.สถานพินิจและคุ้มครองเด็กและเยาวชนจังหวัดฯ |
| 17. | นายศักดิ์ชาย | รวยดี | ผู้อำนวยการสำนักงานบังคับคดีจังหวัดอ่างทอง |
| 18. | พ.อ.สุขสันต์ | ปกาสปสุต | สัสดีจังหวัดอ่างทอง |
| 19. | พ.ต.ท.สุเทพ | โตสูง | หัวหน้าหน่วยตำรวจสันติบาล |
| 20. | นางสาวบังอร | ดำขำ | แทนสรรพากรพื้นที่อ่างทอง |
| 21. | นางสาววิลาวรรณ | พยาน้อย | คลังจังหวัดอ่างทอง |
| 22. | นางสาวปุณญาพร | ปั้นงาม | สรรพสามิตพื้นที่อ่างทอง |
| 23. | นางธมลวรรณ | รัตน์รุจเศวต | ธนารักษ์พื้นที่อ่างทอง |
| 24. | นางสาวมณี | ไวยภาษ | ผู้อำนวยการสำนักงาน คปภ.จังหวัดอ่างทอง |
| 25. | นายวีรยุทธ | รวดเร็ว | ประชาสัมพันธ์จังหวัดอ่างทอง |
| 26. | นางสุชญา  | มีดีภาค | แทนแรงงานจังหวัดอ่างทอง |
| 27. | นางสาวสายทิพย์ | แสงไฟ | สวัสดิการและคุ้มครองแรงงานจังหวัดอ่างทอง |
| 28. | นางเบญจวรรณ | รัตนภาค | แทนประกันสังคมจังหวัดอ่างทอง |
| 29. | นางสาวสุภิญญา | แก่นจ้าย | จัดหางานจังหวัดอ่างทอง  |
| 30. | นายจันทิรา | สุนทรสุวรรณ | ผู้อำนวยการ สนง.พัฒนาฝีมือแรงงานอ่างทอง |

/31. นางพรรชนี ...

หน้า 2

|  |  |  |  |  |
| --- | --- | --- | --- | --- |
|  |  |  |  |  |
| 31. | นางพรรชนี | ลิ้มสุคนธ์ | พาณิชย์จังหวัดอ่างทอง |  |
| 32. | นายประจวบ | ทิมา | อุตสาหกรรมจังหวัดอ่างทอง |  |
| 33. | นายรุ่งฤทธิ์ | เศรษฐลักษณ์ | ขนส่งจังหวัดอ่างทอง |  |
| 34. | นายนิจ | เพ็ชรคง | ผู้อำนวยการแขวงทางหลวงชนบทอ่างทอง |  |
| 35. | นายเทอดไทย | วิวิธวร | ผู้อำนวยการแขวงทางหลวงอ่างทอง |  |
| 36. | นางสาวรุ่งลัลนา | กีรติกุลธนาภรณ์ | แทนท่องเที่ยวและกีฬาจังหวัดอ่างทอง |  |
| 37. | นายมาด๊าด | ทองท้วม | ผอ.สำนักงานการกีฬาแห่งประเทศไทยจังหวัดฯ |  |
| 38. | นางอรัญญา | สีหมอก | แทนพัฒนาสังคมและความมั่นคงของมนุษย์จังหวัดอ่างทอง |  |
| 39. | นายพีชพงศ์ | พิทักษ์ | ผู้อำนวยการศูนย์คุ้มครองค้นไร้ที่พึ่งจังหวัดอ่างทอง |  |
| 40. | นางลอองวรรณ | คงคุ้ม | แทนหัวหน้าบ้านพักเด็กและครอบครัวจังหวัดอ่างทอง |  |
| 41. | นางสาวปรียาลักษณ์ | ทองนพรักษ์ | แทนเกษตรและสหกรณ์จังหวัดอ่างทอง |  |
| 42. | นายสมพิศ | พูลสวัสดิ์ | เกษตรจังหวัดอ่างทอง  |  |
| 43. | นายประสิทธิ์ | พวงทอง | ปศุสัตว์จังหวัดอ่างทอง |  |
| 44. | นายวรวิทย์ | คงขำ | แทนประมงจังหวัดอ่างทอง |  |
| 45. | นายทินกร | ตรีเวช | แทนสหกรณ์จังหวัดอ่างทอง |  |
| 46. | นายทะนงศักดิ์ | มูลเมือง | แทนผู้อำนวยการโครงการชลประทานอ่างทอง |  |
| 47. | นางสาวนิตยา | จั่นนพรัตน์ | หัวหน้าสำนักงานตรวจบัญชีสหกรณ์อ่างทอง |  |
| 48. | นางสาวนาฎท | จิตานุสร | แทนผู้อำนวยการสถานีพัฒนาที่ดินอ่างทอง |  |
| 49. | นายจักรพงษ์ | รัตน์ปลื้ม | หัวหน้าสำนักงานจัดรูปที่ดินจังหวัดอ่างทอง |  |
| 50. | นางสาวจันทนา | จิตรการค้า | ปฏิรูปที่ดินจังหวัดอ่าทอง |  |
| 51. | นางสาวจิระภา | โพธิ์ศรี | ผู้อำนวยการศูนย์วิจัยและพัฒนาการเพาะเลี้ยงสัตว์น้ำจืดอ่างทอง |  |
| 52. | ว่าที่ พ.ต.สุรพล | ประเสริฐธรรม | แทนผู้อำนวยการสำนักงาน กศน.จังหวัดอ่างทอง |  |
| 53. | นายเกรียงไกร | เกียรติวงศ์กมล | แทน ผอ.ศูนย์การศึกษาพิเศษประจำจังหวัดอ่างทอง |  |
| 54. | นายสมหมาย | เก่งการ | ผู้อำนวยการสำนักงาน สกสค.จังหวัดอ่างทอง |  |
| 55. | นางจุรีพร | ขันตี | วัฒนธรรมจังหวัดอ่างทอง |  |
| 56. | นายสมศักดิ์ | วงศ์คำ | ผอ.สำนักงานพระพุทธศาสนาจังหวัดอ่างทอง |  |
| 57. | นางสาวมาลี | ศรีรัตนธรรม | ผอ.สนง.ทรัพยากรธรรมชาติและสิ่งแวดล้อมจังหวัดฯ |  |
| 58. | นายดิเรก | อรุณเพ็ง | แทนผู้อำนวยการสำนักบริการพื้นที่อนุรักษ์ (สาขาสระบุรี) |
| 67. | นายดำเนิน | เดชสอน | ป่าไม้จังหวัดอ่างทอง |
| 68. | นายโยธิน | เมฆอรุณ | สถิติจังหวัดอ่างทอง  |
| 69. | นายเกษมศิษฐ์ | วัฒนหิรัญเจริญ | พลังงานจังหวัดอ่างทอง |
| 71. | พ.ต.ท.ดำรงค์ | นิลมนท์ | แทนผู้อำนวยการการเลือกตั้งประจำจังหวัดอ่างทอง |
| 72. ดร.วรวิทย์ |  เกิดสร้าง |  แทนรองอธิการบดีสถาบันการพลศึกษาประจำ วิทยาเขตอ่างทอง |
| 73. นายสมบูรณ์ |  เยาวฉิมพลี |  แทนผู้อำนวยการวิทยาลัยเทคนิคอ่างทอง |
| 74. นายวิฑูรย์ |  พูนสวัสดิ์ |  ผู้อำนวยการวิทยาลัยนาฏศิลปอ่างทอง |

75. นายปรีชา ...

หน้า 3

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| 75. | นายปรีชา | บุตรเวช | แทนผู้อำนวยการวิทยาลัยการอาชีพวิเศษชัยชาญ |  |  |  |  |
| 76. | นายเฉลิมศักดิ์ | เนียมฉ่ำ | แทนผู้อำนวยการวิทยาลัยการอาชีพโพธิ์ทอง |  |  |  | ผู้อำนวยการโรงเรียนสตรีอ่างทอง |
| 77. | นายศักดิ์ดา | บรรดาศักดิ์ | นายอำเภอเมืองอ่างทอง |
| 78. | นายปริญญา | เขมะชิต | นายอำเภอวิเศษชัยชาญ |
| 79. | นายลิขิต | ทองนาท | นายอำเภอโพธิ์ทอง |
| 80. | นายไพบูลย์ | ศุภบุญ | นายอำเภอป่าโมก |
| 81. | ว่าที่ร.ท.อรรถชล | ทรัพย์ทวี | นายอำเภอไชโย  |
| 82. | นายนรินทร์ | อร่ามโชติ | แทนนายอำเภอแสวงหา |
| 83. | นายวรัตม์ | มาประณีต | นายอำเภอสามโก้ |
| 84. | จ.ท.อำนาจ | บุญพลอย | แทนนายกองค์การบริหารส่วนจังหวัดอ่างทอง |
| 85. | นายเอนก | ทองชื่นจิต | แทนนายกเทศมนตรีเมืองอ่างทอง |
| 86. | นายธานินทร์ | สินธุประสิทธิ์ | แทนนายกเทศมนตรีตำบลป่าโมก |
| 87. | นางสาวประภัสสร | คันทะพันธ์ | แทนนายกเทศมนตรีตำบลห้วยคันแหลน |
| 88. | ว่าที่ ร.ต.อุดม | วงษ์ศิลป์ | แทนนายกเทศมนตรีตำบลไชโย |
| 89. | นางสาวกฤชกร | สุบุตรดี | แทนนายกเทศมนตรีตำบลเกษไชโย |
| 90. | นายบุญส่ง | แก้วกลัด | นายกเทศมนตรีตำบลรำมะสัก |
| 91. | นายณรงค์ | แก้วประไพ | นายกเทศมนตรีตำบลแสวงหา |
| 92. | น.ต.ทองอาบ | ทรัพย์สมบัติ | แทนนายกเทศมนตรีตำบลโพสะ |
| 93. | นายอเนก | เสือโพธิ์ | แทนนายกเทศมนตรีตำบลสาวร้องไห้ |
| 94. | นายวิรัตน์ | เรียนลึก | แทนนายกเทศมนตรีตำบลไผ่ดำพัฒนา |
| 95. | นายสำเร็จ | ทองมั่น | นายกเทศมนตรีตำบลโคกพุทรา |
| 96. | นายวีรกิตติ์ | แตรสังข์ | นายกเทศมนตรีตำบลทางพระ |
| 97. | นายระยิบ | ไสวอมร | นายกเทศมนตรีตำบลม่วงคัน |
| 98 | นายสยาม | เสียงใส | นายกเทศมนตรีตำบลเพชรเมืองทอง |
| 99. | นายวรดี | ชินคชบาล | ผู้จัดการการประปาส่วนภูมิภาคสาขาอ่างทอง |
| 100. | นางอัจฉรา | พวงสายใจ | แทนผู้จัดการส่วนบริการลูกค้า ทีโอที จังหวัดอ่างทอง |
| 101. | นางสาวพิมพกานต์  | พิพิธธนานันท์ | แทนผู้อำนวยการการท่องเที่ยวแห่งประเทศไทยสำนักงานลพบุรี |
| 102. | นางบัวงาม | จีนขจร | แทนผู้อำนวยการเขต ธนาคารออมสิน เขตอ่างทอง |
| 103. | นายกนก | กนิตศรีบำเพ็ญ | ผู้อำนวยการสำนักงาน ธกส.จังหวัดอ่างทอง |
| 104. | นายวรวิทย์ | ยิ้มงาม | ผู้จัดการสำนักงานบริการลูกค้า กสท.อ่างทอง |
| 105. | นายศุภากร | ฉัตรภัทรไชย | แทนประธานหอการค้าจังหวัดอ่างทอง |
| 106. | นายเอนก | สีเขียวสด | ประธานสภาอุตสาหกรรมจังหวัดอ่างทอง |
| 107. | นางวิรงรอง | ปันทอง | แทนประธานสภาเกษตรกรจังหวัดอ่างทอง |
| 108. | นายอมร | นิยมค้า | นายกสโมสรไลอ้อนจังหวัดอ่างทอง |
| 109. | พ.ต.ต.เฉลิม | ยิ้มช้อย | แทนผู้กำกับการสถานีตำรวจภูธรเมืองอ่างทอง |

/110.พ.ต.ท.วิรัตน์...

หน้า 4

|  |  |  |  |
| --- | --- | --- | --- |
| 110. | พ.ต.ท.วิรัตน์  | ด้วงสำรวย | แทนผู้กำกับการสถานีตำรวจภูธรวิเศษชัยชาญ |
| 111. | พ.ต.ท.นุกุล | อุ่นทรัพย์ | ผู้กำกับการสถานีตำรวจภูธรโพธิ์ทอง |
| 112. | พ.ต.ท.ประหยัด | ทัพไทย | แทนผู้กำกับการสถานีตำรวจภูธรป่าโมก |
| 113. | พ.ต.ท.วิชิตชัย | วังพัฒน์ | แทนผู้กำกับการสถานีตำรวจภูธรไชโย |
| 114. | พ.ต.ท.วัฒนกิจ | เฉลาประโดม | แทนผู้กำกับการสถานีตำรวจภูธรแสวงหา |
| 115. | พ.ต.ท.สมนึก | พันธ์แจ่ม | แทนผู้กำกับการสถานีตำรวจภูธรบางจัก |
| 116 | พ.ต.ท.ฤทธิ์ | ศิริเทพ | สารวัตรใหญ่สถานีตำรวจภูธรรำมะสัก |
| 117 | ร.ต.ท.ทรงพล | พันธ์แก่น | แทนสารวัตรสถานีตำรวจภูธรสีบัวทอง |

**ผู้เข้าร่วมประชุม**

 1. นายปัญญา งานเลิศ ที่ปรึกษาผู้ว่าราชการจังหวัดอ่างทอง

 2. นายปัญญา คำพรเหลือ ที่ปรึกษาผู้ว่าราชการจังหวัดอ่างทอง

 3. นายวรพัทธ์ มาลีสิทธินนท์ หัวหน้ากองทุนฟื้นฟูและพัฒนาเกษตรกร

 4. นางวีรวรรณ จันทนเสวี ผอ.กลุ่มงานยุทธศาสตร์และข้อมูลเพื่อการพัฒนา
 จังหวัด

 5. นางสาวปัญจรัตน์ วัฒนถาวร ผอ.กลุ่มงานศูนย์ดำรงธรรมจังหวัดอ่างทอง

 6. นางสาวปัญจรัตน์ วัฒนถาวร รักษาการในตำแหน่ง ผอ.กลุ่มงานอำนวยการ

 7. นางเอ็นดู หิรัญรัตน์ หัวหน้าตรวจสอบภายในจังหวัดอ่างทอง

 8. นายวสันต์ ศรียานุวัตรกุล เสมียนตราจังหวัดอ่างทอง

 9. นายวินัย กองโชค ป้องกันจังหวัดอ่างทอง

 10. นางประนอม นุ่มประไพ เจ้าพนักงานธุรการชำนาญงาน  11. นายมานิต ปุงคานนท์ พนักงานพิมพ์ ส.3

**เริ่มประชุม** เวลา 09.30 น.

เมื่อที่ประชุมพร้อมแล้ว ผู้ว่าราชการจังหวัดอ่างทอง ประธานการประชุมคณะกรมการ

จังหวัดฯ เปิดและดำเนินการประชุมโดยให้เริ่มการสวดมนต์ เรียบร้อยแล้วตามด้วยการนำเสนอวีดีทัศน์กิจกรรม/

โครงการของจังหวัดในรอบเดือนมีนาคม 25**60**

 **1. การสวดมนต์**

 - ผู้แทนผู้อำนวยการสำนักงานพระพุทธศาสนาจังหวัดอ่างทอง นำสวดมนต์ โดย
หัวหน้าส่วนราชการฯ และผู้เข้าร่วมประชุมสวดมนต์บูชาพระรัตนตรัยโดยพร้อมเพรียงกัน

 **2. การนำเสนอวีดีทัศน์กิจกรรม/โครงการของจังหวัดในรอบเดือนมีนาคม 2560**

 **จัดทำโดยสำนักงานประชาสัมพันธ์จังหวัดอ่างทอง**

**สำนักงานประชาสัมพันธ์จังหวัดอ่างทอง** จัดทำสรุปกิจกรรม/โครงการของจังหวัดในรอบเดือนมีนาคม 2560

นำเสนอโดยวีดีทัศน์ให้ที่ประชุมได้รับทราบ

**ที่ประชุม** รับทราบกิจกรรมของจังหวัดในรอบเดือนมีนาคม 25**60**

**พิธีการก่อนวาระการประชุม** 1. การมอบสัญญาเช่าที่ดินเพื่อเกษตรกรรม ให้แก่เกษตรกรที่ได้รับการจัดให้แก่

 ผู้เช่าเดิม และการจัดที่ดินทำกินให้เกษตรกรผู้ไร้ที่ดินทำกินที่ขึ้นทะเบียน

 ขอรับที่ดินทำกินจาก ส.ป.ก.
 (สำนักงานปฏิรูปที่ดินจังหวัดอ่างทอง)
**ปฏิรูปที่ดินจังหวัดอ่างทอง** สำนักงานการปฏิรูปที่ดินจังหวัดอ่างทอง ได้จัดตั้งขึ้นตามพระราชบัญญัติการปฏิรูป

/ที่ดิน ...

หน้า 5

ที่ดินเพื่อเกษตรกรรม พ.ศ.2518 แก้ไขเพิ่มเติม (ฉบับที่ 2) พ.ศ.2519 และ (ฉบับที่ 3) พ.ศ.2532 มาตรา 11

บัญญัติไว้ว่า “เมื่อได้มีพระราชกฤษฎีกากำหนดเขตปฏิรูปที่ดิน ตามมาตรา 25 ใช้บังคับในท้องที่จังหวัดใดแล้วให้

จัดตั้งสำนักงานการปฏิรูปที่ดินจังหวัดขึ้นสังกัดสำนักงานการปฏิรูปที่ดินเพื่อเกษตรกรรม โดยให้มีอำนาจหน้าที่ในการ

ดำเนินการปฏิรูปที่ดินเพื่อเกษตรกรรม ตามที่คณะรกรมการปฏิรูปที่ดินจังหวัดกำหนด และสำนักงานการปฏิรูปที่ดิน

เพื่อเกษตรกรรม (ส.ป.ก.)ได้ประกาศพระราชกฤษฎีกา กำหนดเขตที่ดินในท้องที่ ดังนี้

 1. ในท้องที่ตำบลชะไว หลักฟ้า ตรีณรงค์ และตำบลจระเข้ร้อง อำเภอไชโย จังหวัดอ่างทอง เป็นเขต

ปฏิรูปที่ดิน พ.ศ.2557 ประกาศในราชกิจจานุเบกษา เล่ม 131 ตอนที่ 75 ก วันที่ 10 พฤศจิกายน 2557

 2. ในท้องที่ตำบลองครักษ์ บางเจ้าฉ่า โคกพุทรา และตำบลอ่างแก้ว อำเภอโพธิ์ทอง จังหวัดอ่างทอง

ตำบลหลักฟ้า ชะไว จรเข้าร้อง และตำบลชัยฤทธิ์ อำเภอไชโย ตำบลห้วยคันแหลน อำเภอวิเศษชัยชาญ และตำบล

บางเสด็จ อำเภอป่าโมก จังหวัดอ่างทอง พ.ศ.2558 เล่ม 132 ตอน 82 ก ราชกิจจานุเบกษา วันที่ 27 สิงหาคม 2558

 จากการประชุมคณะกรรมการปฏิรูปที่ดินจังหวัดอ่างทอง (คปจ.อ่างทอง) ครั้งที่ 2/2559 เมื่อวันที่ 14

มิถุนายน 2559 ณ ห้องประชุมป่าโมก ศาลากลางจังหวัดอ่างทอง มีมติให้เกษตรกรเข้าทำประโยชน์ในเขตปฏิรูปที่ดิน

เนื้อที่ประมาณ 130-3-62 ไร่ จำนวน 27 ราย ได้แก่ นายสิงห์หา ชะนะภัย นายกรวิทย์ สารทสีทอง นางสาววรรธนา

สุดใจ นางบุญสืบ สุดใจ นางสาวเจนจิรา แคอนันต์ นายประณาม อุดมทรัพย์ นายบุญเกิด จันทร์สำราญ นางปราสาท

ทองนิล นายสำรวจ ธรรมวิสุทธิ์ นายโมรา พัฒนา นางโสภา เจ๊ะดาโอ๊ะ นางเอก เนียมสะอาด นายอารีย์ หวังพิทักษ์

นายรุ่งนิรันดร์ ประเสริฐแก้ว นายสมนึก ม่วงสีตอง นายสมจิตร ขันธเกตุ นางวันนา พี่พิกุล นางสาวสุกัลยา ขันธเกตุ

นางสาวบุปผา เนียมสะอาด นายวิเชียร เถื่อนคำ นายประเวช ตาลบ้านข่อย นางสาวถนอม แย้มพลาย นางขวัญมงคล

ดังถวิล นางจำนง เพ็ชรเจริญ นางนภาพร สินธุสุวรรณ นายเศรษฐกูล อ่วมวงษ์ นายณรงค์ชัย พรหมเถื่อน

 สำนักงานการปฏิรูปที่ดินจังหวัดอ่างทอง (ส.ป.ก.อ่างทอง) ได้จัดทำสัญญาเช่าที่ดินเพื่อเกษตรกรรม

เรียบร้อยแล้ว และจะดำเนินการมอบสัญญาเช่าที่ดินเพื่อเกษตรกรรม ให้แก่เกษตรกรที่กล่าวข้างต้นทั้ง 27 ราย ในที่

ประชุมคณะกรรมการจังหวัดและหัวหน้าส่วนราชการ ประจำเดือนมีนาคม 2560 วันพฤหัสบดีที่ 30 มีนาคม 2560
เวลา 09.30 น. ในโอกาสนี้ ขอเรียนเชิญผู้ว่าราชการจังหวัดอ่างทองเป็นประธานในพิธีมอบสัญญาเช่าที่ดินเพื่อ-
เกษตรกรรมในเขตปฏิรูปที่ดินจังหวัดอ่างทองตามรายชื่อตามลำดับต่อไป

**ที่ประชุม** รับทราบ

**ประธาน**  กล่าวแสดงความยินดีกับผู้ได้รับรางวัล

**ที่ประชุม** รับทราบ

 **2. การมอบค่าตอบแทนผู้เสียหายในคดีอาญา** (สำนักงานยุติธรรมจังหวัดอ่างทอง)

**ยุติธรรมจังหวัดอ่างทอง** สำนักงานยุติธรรมจังหวัดอ่างทอง ได้รับคำขอรับค่าตอบแทนผู้เสียหายในคดีอาญาในพื้นที่จังหวัดอ่างทอง โดยเป็นข่าวในสื่อมวลชนและที่ประชาชนให้ความสนใจ รายละเอียดตาม เอกสารแนบ จำนวน 3 ราย

 1. นายสมยศ รอดเจริญ ทายาทผู้ยื่นคำขอ เด็กชายวิศิษฐ์ รอดเจริญ ผู้เสียหาย กรณีความผิดต่อร่างกาย ด้วยสาเหตุถูกกลุ่มวัยรุ่นขับขี่รถจักรยานยนต์มาประกบแล้วใช้เท้าถีบจนรถเสียหลักล้มลง ทำให้ได้รับบาดเจ็บสาหัส

2. นายธีระชัย ดาเกลี้ยง ทายาท นายบุญลือ ดาเกลี้ยง ผู้เสียหาย กรณีความผิดต่อชีวิต

ด้วยสาเหตุถูกกลุ่มวัยรุ่นขับขี่รถจักรยานยนต์มาประกบแล้วใช้เท้าถีบจนรถจักรยานยนต์เสียหลักล้มกระเด็นออกมาชนรถจักรยานที่ขี่เพื่อออกกำลังกายบนถนนสายสิงห์บุรี-อ่างทอง (สายเก่า) เป็นเหตุให้เสียชีวิตในที่เกิดเหตุ

/3. นางสาว ...

หน้า 6

 3. นางสาวจิราภรณ์ คงจิว ทายาท นายสุทธิพร สว่างโชติ กรณีความผิดต่อชีวิต ด้วยสาเหตุถูกกลุ่มวัยรุ่นขับขี่รถจักรยานยนต์มาประกบแล้วใช้เท้าถีบจนรถจักรยานยนต์เสียหลักล้ม เป็นเหตุให้เสียชีวิตในที่เกิดเหตุ

และในการนี้ สำนักงานยุติธรรมจังหวัดอ่างทอง ขอเรียนเชิญผู้ว่าราชการจังหวัดอ่างทองมอบเงินค่าตอบแทนผู้เสียหายในคดีอาญาในพื้นที่จังหวัดอ่างทอง จำนวน 3 ราย ตามลำดับต่อไป

**ประธาน**  กล่าวแสดงความยินดีกับผู้ได้รับรางวัล

 **ที่ประชุม** รับทราบ  **3. การมอบเกียรติบัตร และโล่รางวัล ในโครงการตามรอยคุณธรรมรัชกาลที่ 9**

 **และเทิดพระเกียรติรัชกาลที่ 10 จังหวัดอ่างทอง 2560**

 (สำนักงานวัฒนธรรมจังหวัดอ่างทอง)

**วัฒนธรรมจังหวัดอ่างทอง** สภาวัฒนธรรมจังหวัดอ่างทอง ร่วมกับ สำนักงานวัฒนธรรมจังหวัดอ่างทอง
ได้จัดทำโครงการตามรอยคุณธรรมรัชกาลที่ 9 และเทิดพระเกียรติรัชกาลที่ 10 จังหวัดอ่างทอง 2560 โดยเน้นเรื่องคุณธรรมตามพระราชดำรัส 9 ประการที่พระราชทานแก่พสกนิกรชาวไทยในโอกาสต่าง ๆ คือ 1) พากเพียรอดทน 2) เสริมสร้างคนดี 3) รู้รักสามัคคี 4) มีน้ำใจ 5) ใฝ่ประหยัด 6) ซื่อสัตย์สุจริต 7) เศรษฐกิจพอเพียง 8) เรียงร้อยไมตรี
9) หวังดีมีเมตตา และเพื่อเทิดพระเกียรติรัชกาลที่ 10 แห่งราชวงศ์จักรี ที่ทรงมีพระมหากรุณาธิคุณอย่างล้นพ้นต่อประชาชนชาวไทยอย่างหาที่สุดมิได้

 การจัดการประกวดเรียงความและประชันกลอนสด เมื่อวันที่ 9 มีนาคม 2560 ณ ห้องประชุม 111 ปี เมืองอ่างทอง และห้องประชุมสามโก้ ศาลากลางจังหวัดอ่างทอง (หลังเก่า) ชั้น 2 มีผู้ได้รับ
รางวัล ดังนี้

 **1. การประกวดเรียงความ**

  **1.1 ระดับประถมศึกษา**

  **รางวัลชนะเลิศ** จำนวน 1 รางวัล ได้แก่

 เด็กหญิงปนัชนรีย์ ภู่วิเศษ โรงเรียนชุมชนวัดศีลขันธาราม (วิทยาคม)

 **รางวัลรองชนะเลิศ อันดับ** 1 จำนวน 1 รางวัล ได้แก่

 เด็กหญิงลักษิกา เด่นตวง โรงเรียนชุมชนวัดศีลขันธาราม (วิทยาคม)

 **รางวัลรองชนะเลิศ อันดับ** 2 จำนวน 1 รางวัล ได้แก่

 เด็กหญิงณัฐณิชา ขุนแก้ว โรงเรียนวัดไทรย์นิโครธาราม (วินิตประชาสวรรค์)

 **1.2 ระดับมัธยมศึกษา**

  **รางวัลชนะเลิศ** จำนวน 1 รางวัล ได้แก่

 เด็กชายวีรนันท์ เปี่ยมมนัส โรงเรียนโพธิ์ทองพิทยาคม

 **รางวัลรองชนะเลิศ อันดับ** 1 จำนวน 1 รางวัล ได้แก่

 นางสาวปิยะดา พยัฆคานนท์ โรงเรียนโพธิ์ทองพิทยาคม

  **รางวัลรองชนะเลิศ อันดับ** 2 จำนวน 1 รางวัล ได้แก่

 นางสาวณัฐณิชา เกิดพุ่ม โรงเรียนเทศบาล 3 วัดชัยมงคล

 **2. การประชันกลอนสด**

 **2.1 ระดับมัธยมศึกษาตอนต้น**

  **รางวัลชนะเลิศ** จำนวน 1 รางวัล ไม่มีผู้สมควรได้รับรางวัล

/รางวัล ...

หน้า 7

 **รางวัลรองชนะเลิศ อันดับ** 1 จำนวน 1 รางวัล ได้แก่

 โรงเรียนแสวงหาวิทยาคม เด็กชายธนวัฒน์ มีแก้ว

 เด็กหญิงพรชนก เขียวแก้ว

 เด็กหญิงพัชราภา พลอยแสง

  **รางวัลรองชนะเลิศ อันดับ** 2 จำนวน 1 รางวัล ได้แก่

 โรงเรียนแสวงหาวิทยาคม นายเกษมสันต์ สินพันธ์

 นายชานน หาญกิจ

 นายนฤทธิ์สนัย การุณวงษ์

 **2.2 ระดับมัธยมศึกษาตอนปลาย**

 **รางวัลชนะเลิศ** จำนวน 1 รางวัล ได้แก่

 โรงเรียนวิเศษไชยชาญ “ตันติวิทยาภูมิ” นางสาวบุญสิตา บุญรอด

 นายวีระวัฒน์ สุกประเสริฐ

 นายกัณตภณ นิ่มนาค

 **รางวัลรองชนะเลิศ อันดับ 1** จำนวน 1 รางวัล ได้แก่

 โรงเรียนเทศบาล 3 วัดชัยมงคล นางสาวฉัตรแก้ว กลิ่นศร

 นางสาวสุนิสา ภู่ประสงค์

 นางสาวอินทิราพร ทองขัน

  **รางวัลรองชนะเลิศ อันดับ** 2 จำนวน 1 รางวัล ได้แก่

 โรงเรียนแสวงหาวิทยาคม นางสาวอรรมพิกา เทพจันทร์

 นางสาวอนุสรา ชื่นบาล

 นางสาวอภิญญา ปานหงส์

 **รางวัลชมเชย** จำนวน ๒ รางวัล ได้แก่

 1) โรงเรียนแสวงหาวิทยาคม นางสาวรุ่งนภา สุขจิต

 นางสาวกนกวรรณ พุทธิเดช

 นางธนาวุฒิ คุ้มสุภา

 2) โรงเรียนแสวงหาวิทยาคม นางสาวจิรวรรณ พูลอนันต์

 นายภูมิล ปทุมานนท์

 นายรุ่งโรจน์ ชื่นเอี่ยม

 การคัดเลือกบุคคลต้นแบบตามคุณธรรม 9 ประการ ตามพระราชดำรัส “แสดงความจงรักภักดีและ
ถวายความอาลัยพระบาทสมเด็จพระปรมินทรมหาภูมิพลอดุลยเดช” ดังนี้

1. บุคคลต้นแบบตามคุณธรรมพากเพียรอดทน ได้แก่ นางนิสากร รังษีภโนดร

2. บุคคลต้นแบบตามคุณธรรมเสริมสร้างคนดี ได้แก่ นางเรไร แจ่มกระจ่าง

3. บุคคลต้นแบบตามคุณธรรมรู้รักสามัคคี ได้แก่ นายเกรียงไกร บำรุงจิตร์

4. บุคคลต้นแบบตามคุณธรรมมีน้ำใจ ได้แก่ นางอารีย์ ศรีปลั่ง

5. บุคคลต้นแบบตามคุณธรรมใฝ่ประหยัด ได้แก่ นางนันทนา เรืองชัยวิริยะ

6. บุคคลต้นแบบตามคุณธรรมชื่อสัตย์สุจริต ได้แก่ นางสาวกาญจนา กันหาภัย

7. บุคคลต้นแบบตามคุณธรรมเรียงร้อยไมตรี ได้แก่ นางธัญนันท์ พึ่งวงศ์ญาติ

 8. บุคคลต้นแบบตามคุณธรรมหวังดีมีเมตตา ได้แก่ นางสุรีย์ เมืองปฐม

**/ประธาน ...**

หน้า 8

**ประธาน**  กล่าวแสดงความยินดีกับผู้ได้รับรางวัล

 **ที่ประชุม** รับทราบ

 **ระเบียบวาระที่ 1** **เรื่อง ที่ประธาน แจ้งที่ประชุมทราบ**

**ประธาน**  **1.1 ข้าราชการที่ย้ายไปดำรงตำแหน่งที่จังหวัดอื่น**

 1) นายชวนนท์ อิสสระวิทย์ อัยการผู้เชี่ยวชาญ สำนักงานอัยการภาค 1

 รักษาการในตำแหน่ง อัยการจังหวัดอ่างทอง ย้ายไปช่วยราชการ
 สำนักงานคดีอัยการสูงสุด ปฏิบัติราชการสำนักงานอัยการพิเศษ
 ฝ่ายคดีอัยการสูงสุด 2

 2) นางชวนชม อิสสระวิทย์ อัยการผู้เชี่ยวชาญ สำนักงานอัยการภาค 1
 รักษาการในตำแหน่ง อัยการจังหวัดคดีเยาวชนและครอบครัวจังหวัดอ่างทอง
 ช่วยราชการสำนักงานคณะกรรมการอัยการ ปฏิบัติราชการสำนักงานอัยการ

 พิเศษฝ่ายคณะกรรมการ 1

 3) นายเศรษฐพงษ์ ควัฒน์กุล อัยการผู้เชี่ยวชาญ สำนักงานอัยการภาค 1

 รักษาการในตำแหน่ง อัยการจังหวัดคุ้มครองสิทธิและช่วยเหลือทางกฎหมาย
 และการบังคับคดีจังหวัดอ่างทอง ย้ายไปดำรงตำแหน่ง อัยการผู้เชี่ยวชาญ
 (สำนักงานอัยการพิเศษฝ่ายคดีแพ่ง ) สำนักงานคดีแพ่ง
 **1.2 แนะนำข้าราชการที่ย้ายมาอยู่ใหม่**

1) นางสาวสุภิญญา แก่นจ้าย จัดหางานจังหวัดอ่างทอง
 ย้ายมาจาก นักประชาสัมพันธ์ชำนาญการพิเศษ กลุ่มงานประชาสัมพันธ์

 สำนักงานเลขานุการกรม กรมการจัดหางาน

 2) นายเกรียงไกร เกียรติวงศ์กมล ผู้อำนวยการศูนย์การศึกษาพิเศษ

 ประจำจังหวัดอ่างทอง ย้ายมาจาก ผู้อำนวยการศูนย์การศึกษาพิเศษ

 ประจำจังหวัดระยอง

 3) นางสาวนิตยา จั่นนพรัตน์ หัวหน้าสำนักงานตรวจบัญชีสหกรณ์อ่างทอง
 ย้ายมาจาก นักวิชาการตรวจสอบบัญชี กลุ่มพัฒนาการเรียนรู้ สำนักงาน

 ตรวจบัญชีสหกรณ์ที่ 1

**ประธาน** เชิญหัวหน้าส่วนราชการที่ย้ายมาอยู่ใหม่กล่าวแนะนำตัวต่อที่ประชุมฯ และประธาน
กล่าวแสดงความยินดีและกล่าวต้อนรับ

**ที่ประชุม** รับทราบ

 **1.3 โครงการอ่างทองเมืองสะอาด น่าอยู่ น่าเที่ยว**

**ประธาน** กล่าวว่า ตามที่รัฐบาลได้มีนโยบายดูแลสภาพภูมิทัศน์พื้นที่สาธารณะ ถนน สถานที่ราชการ
ให้มีความสะอาด เป็นระเบียบเรียบร้อย ซึ่งจะสร้างความประทับใจแก่นักท่องเที่ยวและผู้ใช้บริการ เพื่อสนองตอบ

นโยบายรัฐบาลขอความร่วมมืออำเภอ องค์กรปกครองส่วนท้องถิ่น ช่วยตรวจตราความไม่เป็นระเบียบเรียบร้อย

กล่าวขอบคุณเทศบาลเมืองอ่างทองที่ไปทำการตัดหญ้าบริเวณถนนเทศบาล 14 (หน้าจวนผู้ว่าราชการจังหวัดอ่างทอง

หลังใหม่)

**ที่ประชุม** รับทราบ

/1.4 ปัญหา ...

หน้า 9

 **1.4 ปัญหาราคาปลาช่อนสดตกต่ำ**

**ประธาน**  กล่าวว่า จากปัญหาราคาปลาช่อนสดที่ตกต่ำ ซึ่งอาจจะเป็นเพราะปริมาณผลผลิตปลาที่มี
ปริมาณมากทั้งเกษตรกรในประเทศเองและจากต่างประเทศ ซึ่งเป็นกลไกลของตลาด โดยในครั้งนี้ได้แนะนำวิธีการแก้ปัญหาระยะสั้นคือ  1. ส่งเสริมให้ประชาชนหันมาบริโภคปลาที่ผลิตออกจากกลุ่มผู้เลี้ยงภายในประเทศ ทั้งสถาน-
ศึกษา เรือนจำ หรือส่วนราชการ ให้หันมาสนับสนุน  2. การจัดกิจกรรมส่งเสริมการขายโดยการแปรรูปสินค้า ซึ่งต้อง
มีมาตรฐาน GAP ซึ่งทั้ง 2 วิธีจะสามารถช่วยแก้ปัญหาในระยะสั้น ส่วนระยะยาวนั้นจะผลักดันให้ทางกลุ่มเกษตรกรมี
การแปรรูปสินค้าและสร้างแบรนด์ขึ้นมาเป็นของตัวเอง ซึ่งจะสามารถขยายตลาดและมีช่องทางการจำหน่ายที่มั่นคง
โดยจะให้หน่วยงานที่เกี่ยวข้องทั้งประมงจังหวัดอ่างทอง เกษตรและสหกรณ์จังหวัดอ่างทอง พัฒนาชุมชนจังหวัด
อ่างทองและส่วนต่าง ๆ ช่วยให้คำปรึกษา และคำแนะนำเพื่อให้เกษตรกรมีรายได้ที่มั่นคงต่อไป

**ที่ประชุม** รับทราบ

 **1.4 ความก้าวหน้าในการดำเนินโครงการพัฒนาพื้นที่แก้มลิงหนองเจ็ดเส้นฯ**

**ประธาน กล่าวว่า** โครงการพัฒนาพื้นที่แก้มลิงหนองเจ็ดเส้นฯ จังหวัดได้เข้าไปดูแลปรับปรุงฟื้นฟู

โดยการถางป่า เมื่อเดือนเมษายน 2559 – พฤษภาคม 2559 เดือนมิถุนายน 2559 ปลูกต้นไม้ (ลีลาวดี/ปาล์มฯ )

ต่อมาได้รับงบประมาณจำนวน 1 ล้านบาท จัดทำเรื่องระบบน้ำ ปลูกต้นไม้ที่สวนเฟิร์น ขณะนี้จัดสวนแล้วเสร็จ

ประมาณ 80 เปอร์เซ็นต์ งานที่จะดำเนินการต่อไปคือการปูหญ้า จัดแต่งตั้งต้นชาดัดเป็นรูปสัตว์ต่าง (12 ราศี)

การทำสะพานโค้ง โดยมอบหมายให้อำเภอป่าโมกดำเนินการ สำหรับในปี 2560 ได้รับงบประมาณเพิ่มเติม โดยจะ

จัดทำถนนและเลนจักรยาน ติดเสาไฟโซลาเซลล์ ทำซุ้มการะเวกไว้สองข้างทาง ปรับอาคารให้มีพื้นที่เป็นที่เก็บของ

ทำเป็นร้านกาแฟ สร้างห้องน้ำ ส่วนบริเวณริมน้ำจะจัดตั้งศาลาหกเหลี่ยม จัดสวนด้านบน จัดสวนหย่อมบริเวณ

ด้านหน้า ด้านข้าอาคาร ถนนแลนมาร์คอ่างทองหนองเจ็ดเส้น มีศาลาริมน้ำอยู่ตรงโดม ด้านบนมีเสาคอนกรีต
จะปลูกไม้ดอกไม้ประดับ ทำน้ำตกเจ็ดเส้นเป็นสายเจ็ดสาย โดยได้รับความร่วมมือจากประธานสภาองค์การบริหาร

ส่วนจังหวัดอ่างทอง สำหรับในวันที่ 6 เมษายน 2560 หน่วยงาน กอ.รมน.จว.อ่างทอง จะนำนักเรียนไปปลูกต้นไม้

(ต้นรวงผึ้ง) ซึ่งเป็นต้นไม้ประจำพระองค์ ร.10 ขอเชิญชวนหัวหน้าส่วนราชการ ที่ปรึกษาผู้ว่าราชการจังหวัด

ประธานหอการค้าจังหวัด และประธานสภาอุตสาหกรรมจังหวัด ร่วมกันปลูกต้นไม้ในวันดังกล่าว

ขณะนี้อยู่ระหว่างการปลูกต้นไม้

**ที่ประชุม** รับทราบ

**1.6 โครงการอบรมการดูแลสุขภาพกาย ใจ แบบองค์รวม จังหวัดอ่างทอง**

**ประธาน** ประธานแม่บ้านมหาดไทยจังหวัดอ่างทองได้กำหนดจัดโครงการอบรมดูแลสุขภาพกายใจ

แบบองค์รวม จังหวัดอ่างทอง เพื่อให้ผู้เข้ารับการอบรมสามารถนำความรู้ที่ได้รับและความรู้ของพลังกายทิพย์
มาช่วยในการดูแลสุขภาพแบบประสมประสานกับแพทย์แผนปัจจุบันให้มีประสิทธิภาพมากขึ้น โดยกำหนดจัดใน
ระหว่างวันที่ 17-22 เมษายน 2560 ณ หอประชุมอำเภอเมืองอ่างทอง และกล่าวเชิญชวนสมัครเข้าร่วมโครงการ ฯ
ได้ที่ที่ทำการปกครองจังหวัดอ่างทอง ซึ่งขณะนี้มีผู้สนใจสมัครเข้าร่วมโครงการแล้ว จำนวน 53 คน

**ที่ประชุม** รับทราบ

**ระเบียบวาระที่ 2 เรื่อง รับรองรายงานการประชุมประจำเดือนกุมภาพันธ์ 2560 ครั้งที่ 2/2560
 เมื่อวันที่ 27 กุมภาพันธ์ 2560**

**ประธาน** มอบฝ่ายเลขานุการ ชี้แจง

**/หัวหน้า ...**

หน้า 10

**หัวหน้าสำนักงานจังหวัดอ่างทอง**  ฝ่ายเลขานุการได้นำรายงานการประชุมผ่านเว็บไซต์จังหวัดอ่างทองในหัวข้อ
หนังสือราชการ รายงานการประชุม “การประชุมประจำเดือน” และจากการตรวจสอบมีหัวหน้าส่วนราชการเข้า
รับรองรายการประชุมประจำเดือนกุมภาพันธ์ 2560 จำนวน 44 คน ไม่มีผู้ขอแก้ไข ขอที่ประชุมรับรองรายงาน

การประชุมประจำเดือนกุมภาพันธ์ 2560

**มติที่ประชุม** รับรองรายงานการประชุมประจำเดือนกุมภาพันธ์ 2560

**ระเบียบวาระที่ 3 เรื่องเพื่อทราบ**

 **3.1 เรื่องเพื่อทราบ (โดยการชี้แจง)**

**ประธาน** มอบ หัวหน้าสำนักงานจังหวัดอ่างทอง ชี้แจง

หัวหน้าสำนักงานจังหวัดอ่างทอง ชี้แจง จังหวัดได้มีการจัดงานรัฐพิธี/งาน จำนวน 3 งาน ดังนี้

 1. วันที่ 31 มีนาคม จัดพิธีวันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า โดยมีการวางพานพุ่มดอกไม้ถวายเป็นเครื่องราชสักการะ และจัดงานวันข้าราชการพลเรือน ในวันเดียวกัน โดยมีการทำบุญถวายภัตตาหาร แด่พระสงฆ์จำนวน 10 รูป (วันข้าราชการพลเรือนตรงกับวันที่ 1 เมษายน ของทุกปี)
ณ หอประชุมอำเภอเมืองอ่างทอง เป็นประจำทุกปี

 2. วันที่ 6 เมษายน วันพระบาทสมเด็จพระพุทธยอดฟ้าจุฬาโลกมหาราช และวันที่ระลึก
มหาจักรีบรมราชวงศ์ ณ หอประชุมอำเภอเมืองอ่างทอง เป็นประจำทุกปี

 3. วันที่ 25 เมษายน วันคล้ายวันสวรรคตสมเด็จพระนเรศวรมหาราช ณ บริเวณ
ลานหน้าพระบรมราชานุสาวรีย์ สมเด็จพระนเรศวรมหาราช วัดป่าโมกวรวิหาร อำเภอป่าโมก เป็นประจำทุกปี

**การดำเนินการที่ผ่านมา**

 จังหวัดได้มีการจัดงานรัฐพิธี/งาน ของทุกปี ดังนี้

 1. วันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า และจัดงานวันข้าราชการพลเรือน ในวันเดียวกัน คือ วันที่ 31 มีนาคม

 2. วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
ในวันที่ 6 เมษายน

 3. วันคล้ายวันสวรรคตสมเด็จพระนเรศวรมหาราช ในวันที่ 25 เมษายน

 และในปี 2560 จังหวัดได้กำหนดจัดพิธีวันที่ระลึกพระบาทสมเด็จพระนั่งเกล้าเจ้าอยู่หัว
พระมหาเจษฎาราชเจ้า ในวันศุกร์ที่ 31 มีนาคม 2560 และจัดงานวันข้าราชการพลเรือน ประจำปี พ.ศ. 2560
ในวันเดียวกัน โดยจัดหลังจากเสร็จพิธีวันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า และ
จัดพิธีทอดผ้าป่าสมทบกองทุนพัฒนาเด็กชนบท ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี ภายหลังเสร็จสิ้นพิธีมอบเกียรติบัตรข้าราชการพลเรือนดีเด่นจังหวัดอ่างทอง เหมือนเช่นปีที่ผ่านมา ณ หอประชุม
อำเภอเมืองอ่างทอง สำหรับรายละเอียดและกำหนดการ สำนักงานจังหวัดอ่างทองได้มีหนังสือแจ้งเวียนให้ทุกส่วนราชการทราบแล้วและพิธีวันที่ระลึกพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ ในวันพฤหัสบดีที่ 6 เมษายน 2560 ณ หอประชุมอำเภอเมืองอ่างทอง โดยมีขั้นตอนและกิจกรรมที่สำคัญ
ดังปีที่ผ่านมา สำหรับรายละเอียดและกำหนดการ สำนักงานจังหวัดอ่างทองได้มีหนังสือแจ้งเวียนให้ทุกส่วนราชการทราบแล้ว สำหรับรายละเอียดและกำหนดการ การจัดงานรัฐพิธีวันคล้ายวันสวรรคตสมเด็จพระนเรศวรมหาราช สำนักงานจังหวัดอ่างทองจะมีหนังสือแจ้งเวียนให้ทราบต่อไป

 นำเรียนที่ประชุมเพื่อโปรดทราบ

**ประธาน**  กล่าวเชิญชวนร่วมงานพิธีทั้ง 3 งาน

**ที่ประชุม** รับทราบ

2) การทอดผ้าป่า...

หน้า 11

 **2) การทอดผ้าป่ากองทุนเด็กชนบทจังหวัดอ่างทอง ในพระราชูปถัมภ์สมเด็จพระเทพ-**

 **รัตนราชสุดาฯ สยามบรมราชกุมารี** (สำนักงานพัฒนาชุมชนจังหวัดอ่างทอง)

**ประธาน**  มอบ พัฒนาการจังหวัดอ่างทอง ชี้แจง

**พัฒนาการจังหวัดอ่างทอง** ด้วยจังหวัดอ่างทอง โดยสำนักงานพัฒนาชุมชนจังหวัดอ่างทอง กำหนดดำเนินการทอดผ้าป่ากองทุนเด็กชนบทจังหวัดอ่างทอง ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
ในวันที่ 31 มีนาคม 2560 ต่อจากพิธีวันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า
และพิธีวันข้าราชการพลเรือน ณ หอประชุมอำเภอเมืองอ่างทอง โดยมีท่านผู้ว่าราชการจังหวัดอ่างทองเป็นประธาน

 ในการนี้ ขอเชิญชวนผู้มีจิตศรัทธาร่วมทำบุญสมทบกองทุนพัฒนาเด็กชนบทจังหวัดอ่างทอง ได้ที่สำนักงานพัฒนาชุมชนจังหวัดอ่างทอง

 นำเรียนที่ประชุมเพื่อโปรดทราบ

**ที่ประชุม** รับทราบ

**3) การจัดงาน “ชม ชิม ช็อป OTOP อ่างทอง ฉลองเทศกาลกินปลา กินผักปลอดภัย
 ใส่ใจสุขภาพ ประจำปี 2560**
 (สำนักงานพัฒนาชุมชนจังหวัดอ่างทอง)

**ประธาน** มอบ พัฒนาการจังหวัดอ่างทอง ชี้แจง

**พัฒนาการจังหวัดอ่างทอง** ด้วยจังหวัดอ่างทอง โดยสำนักงานพัฒนาชุมชนจังหวัดอ่างทอง สำนักงานประมงจังหวัดอ่างทอง สำนักงานเกษตรจังหวัดอ่างทอง สำนักงานเกษตรและสหกรณ์จังหวัดอ่างทอง คณะกรรมการเครือข่าย OTOP จังหวัดอ่างทอง และบริษัทประชารัฐรักสามัคคีอ่างทอง (วิสาหกิจเพื่อสังคม) จำกัด กำหนดจัดงาน “ชม ชิม ช็อป OTOP อ่างทอง ฉลองเทศกาลกินปลา กินผักปลอดภัย ใส่ใจสุขภาพ ประจำปี 2560” โดยมีวัตถุประสงค์เพื่อเป็นการส่งเสริมการขาย เพิ่มช่องทางการตลาดแก่ผู้ประกอบการ OTOP กลุ่มอาชีพ และเกษตรกรในจังหวัดอ่างทอง ระหว่างวันที่ 3-5 เมษายน 2560 ณ บริเวณสนามหน้าศาลากลางจังหวัดอ่างทอง

 จึงเรียนมาเพื่อประชาสัมพันธ์ให้ทราบโดยทั่วกัน

**ผู้แทนประธานหอการค้าจังหวัดอ่างทอง** กล่าวเพิ่มเติมว่า ในงานดังกล่าว ได้นำสินค้าเกษตรปรุงสำเร็จ (ปลาช่อน/
ผักปลอดสารพิษ ผ่าน GMP) มาจำหน่ายพร้อมปรุงอาหารจำหน่ายในงานด้วย

**ประธาน**  สอบถามเรื่องครัวสุขภาพ

**ผู้แทนประธานหอการค้าจังหวัดอ่างทอง** ชี้แจงว่า อยู่ระหว่างต่อต่อประสานงานบริษัท/ห้างร้าน เพื่อที่จะนำสินค้า

ไปวางจำหน่าย โดยการขอพื้นที่ของห้างสรรพสินค้าในกรุงเทพมหานครหรือจังหวัดใหญ่ๆ เพื่อประชาสัมพันธ์และ

นำแนะสินค้าให้ประชาชนได้รู้จัก วิธีการก็คือการนำสินค้ามาปรุงอาหารเป็นอาหารสำเร็จ ณ จุดขายเลย อยู่ระหว่าง

การวางแผนงาน

**ประธาน**  เพิ่มเติมครัวสุขภาพเพื่อมหานคร ซึ่งได้รับงบประมาณประจำปี 2560 เพื่อจัดทำระบบน้ำ/รางน้ำ

ทำแปลงเกษตรให้กับเกษตรกร 1,000 รายที่สมัครเข้ามา ปลูกผัก ปลูกพริก ให้เกษตรจังหวัดเป็นผู้ผลิต หอการค้า

จังหวัดเป็นหน่วยจัดหาตลาด ทำบัญชี บริหารจัดการ เริ่มดำเนินการเดือนพฤษภาคม 2560

**ผู้แทนประธานหอการค้าจังหวัดอ่างทอง** ชี้แจงเพิ่มเติมว่า ในเดือนพฤษภาคม 2560 ได้พื้นที่ที่ห้างสรรพสินค้า

เดอะมอล์ลสาขาบางแค ระหว่างวันที่ 18-24 พฤษภาคม 2560 และที่ตลาดรถไฟ โรงพยาบาลศิริราช

**ที่ประชุม** รับทราบ

/1) การเบิกจ่าย ...

หน้า 12

 **1) การเบิกจ่ายเงินงบประมาณของจังหวัด**

**ประธาน** มอบ คลังจังหวัดอ่างทอง ชี้แจง **คลังจังหวัดอ่างทอง** ชี้แจง **เรื่องผลการเบิกจ่ายเงินประจำปีงบประมาณ 2560**

ผลการเบิกจ่ายเงินประจำปีงบประมาณ 2560 (ข้อมูล ณ วันที่ 24 มีนาคม 2560)
- งบปกติ (Function) ภาพรวม ได้รับจัดสรรงบประมาณ จำนวน **1,858,400** ล้านบาท

 เบิกจ่ายแล้ว 1,271,290 บาท คิดเป็นร้อยละ 68.41

 - งบลงทุนได้รับจัดสรรงบประมาณ จำนวน 1,136.876 ล้านบาท เบิกจ่ายแล้ว
697.100 ล้านบาท คิดเป็นร้อยละ 61.32

 - งบรายจ่ายประจำ ได้รับ 721.524 ล้านบาท เบิกจ่ายแล้ว 574.189 ล้านบาท คิดเป็น
ร้อยละ 79.58

- เป้าหมายไตรมาส 2 ภาพรวมร้อยละ 52 งบลงทุน ร้อยละ 41 งบประจำ ร้อยละ 55

 - ลำดับผลการเบิกจ่ายของประเทศ ภาพรวม ลำดับที่ 6 งบลงทุน ลำดับที่ 4

งบประจำ ลำดับที่ 41

 - งบกรม/จังหวัด ได้รับจัดสรร 185.998 ล้านบาท เบิกจ่าย 95.591 ล้านบาท คิดเป็น

ร้อยละ 51.39

 ตารางเปรียบเทียบผลการเบิกจ่าย ปี 2559 กับ ปี 2560

|  |  |  |
| --- | --- | --- |
| รายการ | ปี 2559 (ล้านบาท) | ปี 2560 (ล้านบาท) |
| **ภาพรวม** |  |  |
| - ได้รับจัดสรร | 2,318.704 | 1,858.400 |
| - เบิกจ่าย | 1,531.485 | 1,271.290 |
| - ร้อยละ | 66.05 | 68.41 |
| **งบลงทุน** |  |  |
| - ได้รับจัดสรร | 1,386.754 | 1,136.876 |
| - เบิกจ่าย | 626.570 | 697.100 |
| - ร้อยละ | 45.18 | 61.32 |
| **งบประจำ** |  |  |
| - ได้รับจัดสรร | 931.950 | 721.524 |
| - เบิกจ่าย | 904.915 | 574.189 |
| - ร้อยละ | 97.10 | 79.58 |

 นำเรียนที่ประชุมเพื่อโปรดทราบ

**ประธาน** ให้คลังจังหวัดวิเคราะห์งบประจำว่าทำไมร้อยละของการเบิกจ่ายลดน้อยลง

**คลังจังหวัดอ่างทอง** ชี้แจงว่า อาจเป็นเพราะได้รับจัดสรรงบประมาณมาในส่วนที่ต้องดำเนินการเองมักจะ

ทำในช่วงท้าย(ไตรมาสสุดท้าย)

**ประธาน** กล่าวขอบคุณหัวหน้าส่วนราชการที่ได้ร่วมกันทำงาน

**ที่ประชุม** รับทราบ

**5) นโยบาย ...**

หน้า 13

 **5) นโยบายและผลการดำเนินงานตามพระราชบัญญัติควบคุมการฆ่าสัตว์**

 **เพื่อจำหน่ายเนื้อสัตว์ พ.ศ. 2559** (สำนักงานปศุสัตว์จังหวัดอ่างทอง)

**ประธาน** มอบ ปศุสัตว์จังหวัดอ่างทอง ชี้แจง

**ปศุสัตว์จังหวัดอ่างทอง** ชี้แจงว่าด้วยพระราชบัญญัติควบคุมการฆ่าสัตว์ เพื่อการจำหน่ายเนื้อสัตว์ พ.ศ. 2559 ได้ประกาศในราชกิจจานุเบกษา เล่มที่ 133 ตอนที่ 85 ก เมื่อวันที่ 26 กันยายน 2559 มีผลบังคับใช้เมื่อวันที่ 25 พฤศจิกายน 2559 โดยมีสาระสำคัญ ได้แก่ อายุใบอนุญาตตั้งโรงฆ่าสัตว์ คราวละ 5 ปี (จากเดิมไม่มีวันหมดอายุ) และกรมปศุสัตว์ได้มีนโยบายบังคับใช้กฎหมายอย่างเข้มงวด โดยสั่งการให้ปศุสัตว์จังหวัดอ่างทอง ดำเนินการตรวจประเมินโรงฆ่าสัตว์ตามกฎกระทรวงกำหนดหลักเกณฑ์ วิธีการ และเงื่อนไขในการตั้งโรงฆ่าสัตว์ โรงพักสัตว์ และการฆ่าสัตว์
พ.ศ. 2555 และขอความร่วมมือองค์กรปกครองส่วนท้องถิ่นพิจารณาการให้สัมปทานโรงฆ่าสัตว์แก่ภาคเอกชนอย่างรอบคอบ ถูกต้องตามกฎหมาย เนื่องจากมีการร้องเรียนว่ามีการกีดกันมิให้เกษตรกรในพื้นที่หรือพื้นที่ข้างเคียงนำสัตว์
เข้าฆ่า ก่อให้เกิดผลกระทบแก่เกษตรกรไม่สามารถ ใช้บริการโรงฆ่าสัตว์ของรัฐได้ เกิดปัญหาการลักลอบฆ่าสัตว์
นอกโรงฆ่าสัตว์

 สำนักงานปศุสัตว์จังหวัดอ่างทอง ได้ดำเนินการตรวจประเมินโรงฆ่าสัตว์ในจังหวัดอ่างทอง ครบถ้วน จำนวน 50 แห่ง และมีการเฝ้าระวังโดยการเก็บตัวอย่างเนื้อสัตว์ และผลิตภัณฑ์ ส่งตรวจทางห้องปฏิบัติการ เพื่อตรวจสอบยาตกค้าง เชื้อแบคทีเรีย และเชื้อดื้อยาอย่างสม่ำเสมอ

 ในการนี้ ขอความร่วมมือองค์กรปกครองส่วนท้องถิ่น ดำเนินการ

 นำเรียนที่ประชุมเพื่อโปรดทราบ

**ประธาน** ให้อำเภอสามโก้ลงไปดูด้วย

**ที่ประชุม** รับทราบ

**6) สถานการณ์ภัยแล้งของจังหวัดอ่างทอง**

 (สำนักงานป้องกันและบรรเทาสาธารณภัยจังหวัดอ่างทอง/
 โครงการชลประทานอ่างทอง)

**ประธาน**  มอบ หัวหน้าสำนักงานป้องกันและบรรเทาสาธารณภัยจังหวัดอ่างทอง / ผู้อำนวยการ

โครงการชลประทานอ่างทอง ชี้แจง

**หัวหน้าสำนักงานป้องกันและบรรเทาสาธารณภัยจังหวัดอ่างทอง** ชี้แจง กองบัญชาการป้องกันและบรรเทาสาธารณภัยแห่งชาติ แจ้งว่า ด้วยกรมอุตุนิยมวิทยาได้คาดการณ์ลักษณะอากาศประเทศไทย โดยในเดือนกุมภาพันธ์ ๒๕๖๐ ปริมาณฝนในทุกภาคของประเทศไทยจะลดลงอย่างต่อเนื่อง และในเดือนมีนาคมถึงเดือนเมษายน ๒๕๖๐ ประเทศไทยตอนบนจะเริ่มมีอากาศร้อนถึงร้อนจัดในหลายพื้นที่ นอกจากนี้ในส่วนของข้อมูลปริมาณน้ำในอ่างเก็บน้ำขนาดใหญ่ของกรมชลประทาน พบว่ามีอ่างเก็บน้ำขนาดใหญ่บางแห่งไม่สามารถสนับสนุนการใช้น้ำในภาคการเกษตรได้ แต่ยังคงจัดสรรน้ำเฉพาะการใช้น้ำเพื่ออุปโภคบริโภคและรักษาระบบนิเวศได้ ในการนี้กองบัญชาการป้องกันและบรรเทาสาธารณภัยแห่งชาติ พิจารณาแล้วเพื่อเป็นการเตรียมการป้องกันและแก้ไขปัญหาภัยแล้ง ปี ๒๕๖๐ รวมทั้งการช่วยเหลือ และบรรเทาความเดือดร้อนให้แก่ประชาชน

 **ผลการดำเนินการที่ผ่านมา**

 1. จัดตั้งศูนย์บัญชาการเหตุการณ์ป้องกันและแก้ไขปัญหาภัยแล้งจังหวัดอ่างทอง ประจำปี 2560 เพี่อเตรียมพร้อมรับสถานการณ์ภัยแล้งที่อาจะเกิดขึ้นในพื้นที่ พร้อมทั้งแจ้งอำเภอและองค์กรปกครองส่วนท้องถิ่นดำเนินการเช่นเดียวกัน

/2.มอบหมาย ...

หน้า 14

 2. มอบหมายภารกิจให้แก่ส่วนราชการในสังกัด รับผิดชอบในแต่พื้นที่ของจังหวัดเมื่อเกิด
สาธารณภัยขึ้น

 3. มอบหมายอำเภอ จัดตั้งชุดปฏิบัติการสำรวจข้อมูลน้ำอำเภอ ประกอบด้วย ปลัดอำเภอ
ผู้ประสานงานประจำตำบล พัฒนากรตำบล เกษตรตำบล ผู้แทนโรงพยาบาลส่งเสริมสุขภาพตำบล ผู้แทนการประปาส่วนภูมิภาคในพื้นที่ ผู้แทนหน่วยทหาร ที่รับผิดชอบในพื้นที่ ผู้แทนองค์กรปกครองส่วนท้องถิ่น กำนัน/ผู้ใหญ่บ้าน
ผู้แทนกลุ่มผู้ใช้น้ำต่าง ๆ ในพื้นที่ ร่วมกันสำรวจข้อมูลแหล่งน้ำต้นทุนสำหรับการใช้น้ำเพื่อการอุปโภคบริโภคและ
การใช้น้ำเพื่อการเกษตร

 4. แต่งตั้งคณะทำงานพิจารณาการป้องกันและแก้ไขปัญหาภัยแล้งจังหวัดอ่างทอง โดยให้มีหน้าที่ดังต่อไปนี้

 1) ทบทวน / จัดทำแผนปฏิบัติการป้องกันและแก้ไขปัญหาภัยแล้งของจังหวัด ให้สอดรับกับแผนการป้องกันและบรรเทาสาธารณภัยแห่งชาติ

 2) ติดตาม เฝ้าระวังสถานการณ์น้ำทั้งในเขตชลประทาน และนอกเขตชลประทาน
ร่วมกับหน่วยงานที่เกี่ยวข้อง เช่น กรมอุตุนิยมวิทยา กรมชลประทาน กรมทรัพยากรน้ำ สถาบันสารสนเทศทรัพยากรน้ำและการเกษตร (สสนก.) สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) เพื่อใช้ข้อมูลทางวิทยาศาสตร์ และข้อมูลทางวิชาการเป็นกรอบในการปฏิบัติให้เกิดความแม่นยำ ในการบูรณาการร่วมกันอย่างใกล้ชิดติดตามข้อมูลการขาดแคลนน้ำอุปโภคบริโภคในพื้นที่ พร้อมทั้ง สำรวจสถานการณ์น้ำจากแหล่งน้ำต้นทุนสำหรับใช้เพื่อการอุปโภคบริโภคและการเกษตร

 3) สำรวจและปรับปรุงข้อมูลหมู่บ้านชุมชนที่มีความเสี่ยงต่อการประสบปัญหาภัยแล้ง ตลอดจนสำรวจภาชนะเก็บกักน้ำกลางที่มีอยู่ในสภาพใช้การได้ โดยรณรงค์และส่งเสริมให้ประชาชน มีส่วนร่วมในการจัดหาภาชนะเก็บกักน้ำและใช้น้ำเพื่อการอุปโภคและบริโภคอย่างประหยัด ถูกวิธี ถูกสุขลักษณะ โดยประชาสัมพันธ์สร้างการรับรู้และความเข้าใจกับประชาชน ให้ทราบถึงข้อมูลสถานการณ์น้ำในพื้นที่ รวมถึงมาตรการการบริหารจัดการน้ำของภาครัฐที่กำลังดำเนินการ พร้อมทั้งให้ข้อมูลข่าวสาร การแจ้งเตือน ตลอดจนคำแนะนำในการปฏิบัติแก่ประชาชนทุกภาคส่วนในทุกพื้นที่อย่างต่อเนื่อง

 4) สำรวจตรวจสอบสภาพทั่วไป การใช้ประโยชน์ของแหล่งน้ำ ทั้งแหล่งน้ำกักเก็บเดิม
และแหล่งน้ำใหม่ที่มีการดำเนินการโดยใช้งบประมาณของหน่วยงานต่าง ๆ โดยจัดทำบัญชีแหล่งน้ำแยกเป็น
รายอำเภอ ตำบล หมู่บ้าน ให้ครอบคลุม และบรรจุไว้ในแผนปฏิบัติการป้องกันและแก้ไขปัญหาภัยแล้งของจังหวัด

 5) ดำเนินการติดตามสถานการณ์ปัญหาภัยแล้งในพื้นที่จังหวัดอ่างทอง โดยจัดประชุมใน

วันที่ 3 และ 17 ของเดือน เวลา 09.30 น. ห้องประชุมป่าโมก ชั้น 2 ศาลากลางจังหวัดอ่างทอง โดยเริ่มตั้งแต่ 3 มีนาคม 2560 เป็นต้นไป

 6) โครงการชลประทานจังหวัดอ่างทอง โครงการส่งน้ำและบำรุงรักษา ที่รับผิดชอบพื้นที่ในจังหวัดอ่างทอง จัดเตรียมบุคลากรพร้อมอุปกรณ์เครื่องจักรเครื่องมือ เครื่องสูบน้ำ รถยนต์บรรทุกน้ำ ให้มีความพร้อม
ที่สามารถให้ความช่วยเหลือได้ทันเหตุการณ์ หากเกิดสถานการณ์ขึ้น

 7) จังหวัดอ่างทอง โดยการประปาส่วนภูมิภาคสาขาอ่างทอง และการประปาส่วนภูมิภาคสาขาวิเศษชัยชาญ สนับสนุนน้ำประปาให้องค์กรปกครองส่วนท้องถิ่นนำไปช่วยเหลือประชาชนที่อยู่นอกเขตบริการของการประปา ตั้งแต่วันที่

1 ตุลาคม 2559 – 23 มีนาคม 2560 แจกจ่ายน้ำไปแล้ว 13 หน่วยงาน เป็นจำนวนทั้งสิ้น 3,905,000 ลิตร

 8) จังหวัดอ่างทอง ยังไม่มีการประกาศเขตพื้นที่ประสบภัยพิบัติและการประกาศเขตการให้

ความช่วยเหลือผู้ประสบภัยแล้ง ตามระเบียบกระทรวงการคลังฯ

9) ประชาสัมพันธ์ ...

หน้า 15

 9) ประชาสัมพันธ์ให้เกษตรกรทราบเรื่องน้ำเพื่อเกษตร ซึ่งได้รับความร่วมมือจากเกษตรกร

ด้วยดี

**ผู้แทนผู้อำนวยการโครงการชลประทานอ่างทอง** ชี้แจงเพิ่มเติมว่า มีน้ำต้นทุนหลักประมาณ 4,454 ล้านลูกบาศก์เมตร

ทำให้ในฤดูแล้งนี้ไม่มีผลกระทบอย่างใด ซึ่งในวันที่ 1 เมษายน 2560 จะลดน้ำในระบบไม่มีการส่งน้ำเข้าคลองสวย

ส่วนแม่น้ำจะส่งไปตามปกติ

 นำเรียนที่ประชุมเพื่อโปรดทราบ
 **7) การดำเนินการป้องกันและลดอุบัติเหตุทางถนนช่วงเทศกาลสงกรานต์ พ.ศ. ๒๕๖๐**
 (สำนักงานป้องกันและบรรเทาสาธารณภัยจังหวัดอ่างทอง)

**ประธาน มอบหัวหน้าสำนักงานป้องกันและบรรเทาสาธารณภัยจังหวัดอ่างทอง ชี้แจง**

**หัวหน้าสำนักงานป้องกันและบรรเทาสาธารณภัยจังหวัดอ่างทอง ชี้แจงว่า** ด้วย ศูนย์อำนวยการความปลอดภัยทางถนนได้มีมติในคราวประชุมครั้งที่ 1/2560 เมื่อวันที่ 21 มีนาคม 2560 เห็นชอบ แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560 เพื่อให้หน่วยงานที่เกี่ยวข้อง จังหวัด อำเภอ องค์กรปกครองส่วนท้องถิ่น ใช้เป็นกรอบในการดำเนินงาน มีสาระสำคัญ สรุปได้ดังนี้
 1. ชื่อในการรณรงค์ ใช้ชื่อว่า **“ขับรถมีน้ำใจ รักษาวินัยจราจร”**
 2. ช่วงเวลาดำเนินการ แบ่งเป็น 2 ช่วง คือ ช่วงการรณรงค์และเสริมสร้างวินัย ระหว่าง
วันที่ 22 มีนาคม 2560 ถึงวันที่ 10 เมษายน 2560 และดำเนินการต่อเนื่องจนถึงวันที่ 17 เมษายน 2560 และช่วง
ควบคุมเข้มข้น ระหว่างวันที่ 11 – 17 เมษายน 2560
 3. เป้าหมายการดำเนินงาน เพื่อส่งเสริมวัฒนธรรมความปลอดภัยทางถนน ในช่วงเทศกาลสงกรานต์ พ.ศ.2560 จำนวนการเกิดอุบัติเหตุทางถนน จำนวนผู้เสียชีวิต และจำนวนผู้บาดเจ็บ (Admit) ลดลง ให้เหลือน้อยที่สุด ซึ่งให้จังหวัด อำเภอ และองค์กรปกครองส่วนท้องถิ่น เป็นผู้กำหนดเป้าหมาย การดำเนินงาน ด้วยตนเอง

 4. มาตรการป้องกันและลดอุบัติเหตุทางถนน ประกอบด้วย 6 มาตรการ ได้แก่ 1) มาตรการด้านกายภาพ เช่นการสำรวจจุดเสี่ยง จุดอันตราย ปรับปรุงซ่อมแซมถนน ตรวจสอบเส้นแบ่งจราจร และปรับปรุงแก้ไข
2) มาตรการด้านยานพาหนะ เช่น ตรวจสอบมาตรฐานความปลอดภัยของยานพาหนะ ๓) มาตรการด้านการสัญจร
เช่นการจัดให้มีถนนปลอดภัย 4) มาตรการด้านการบังคับใช้กฎหมาย เช่น การตั้งจุดตรวจ การกำหนดพื้นที่เล่นน้ำสงกรานต์ 5) มาตรการด้านความปลอดภัยการคมนาคมทางน้ำ ๖) มาตรการด้านการช่วยเหลือหลังเกิดอุบัติเหตุ เช่น จัดเตรียมความพร้อมด้านการตอบสนองหลังการเกิดอุบัติเหตุ ทั้งยานพาหนะ เครื่องมือ อุปกรณ์กู้ชีพกู้ภัย บุคลากร เจ้าหน้าที่และระบบสื่อสาร เพื่อช่วยเหลือผู้ประสบเหตุได้ทันท่วงที

 5. ผลที่คาดว่าจะได้รับ จำนวนการเกิดอุบัติเหตุทางถนน จำนวนผู้เสียชีวิต และจำนวนผู้บาดเจ็บ (Admit) ลดลงกว่าช่วงเทศกาลสงกรานต์ พ.ศ.2559  **จำนวนครั้งการเกิดอุบัติเหตุจากรถโดยสารสาธารณะ
ลดลงกว่าช่วงเทศกาลสงกรานต์ พ.ศ. 2559 จำนวนยานพาหนะที่ถูกเรียกตรวจ และจำนวนผู้ถูกดำเนินการตามมาตรการ
10 มาตรการ ให้เพิ่มขึ้นกว่าช่วงเทศกาลสงกรานต์ พ.ศ.2559 โดยให้จังหวัด อำเภอ และองค์กรปกครองส่วนท้องถิ่น
เป็นผู้กำหนดเป้าหมายการดำเนินงานด้วยตนเอง**

 ศูนย์อำนวยการความปลอดภัยทางถนนจังหวัดอ่างทอง ได้เตรียมความพร้อมดำเนินการป้องกันและลดอุบัติเหตุทางถนนในช่วงเทศกาลสงกรานต์ พ.ศ.2560 ในพื้นที่จังหวัดอ่างทอง ดังนี้

/1.ส่งมอบ ...

หน้า 16

 1. ส่งมอบเครื่องตรวจวัดระดับแอลกอฮอล์ แบบยืนยันผล (รอบที่ 2) ให้ตำรวจภูธรจังหวัดอ่างทอง จำนวน 22 เครื่อง เพื่อนำไปแจกจ่ายให้สถานีตำรวจภูธร ทั้ง 11 สถานี ใช้ปฏิบัติงาน ฯ ในช่วงเทศกาล

สงกรานต์ พ.ศ. 2560 พร้อมนี้ได้จัดส่งตรวจวัดระดับแอลกอฮฮล์ฯ เดิม จำนวน 11 เครื่อง ให้กับบริษัทผู้รับจ้างดำเนินการสอบเทียบค่ามาตรฐานความถูกต้องเครื่องตรวจวัดระดับแอลกอฮล์ ประจำปีงบประมาณ พ.ศ.2560
เรียบร้อยแล้ว

 2. จัดทำคำสั่งจังหวัดอ่างทอง แต่งตั้งคณะทำงานบูรณาการการตั้งจุดตรวจ จุดบริการใน ช่วงเทศกาลสงกรานต์ พ.ศ.๒๕๖๐ จังหวัดอ่างทอง

 3. จัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๐ จังหวัดอ่างทอง แต่งตั้งเจ้าหน้าที่ปฏิบัติงานประจำศูนย์ปฏิบัติการฯ และแต่งตั้งคณะกรรมการติดตามการปฏิบัติงานของเจ้าหน้าที่ประจำศูนย์ปฏิบัติการฯ และเจ้าหน้าที่ปฏิบัติงานประจำจุดตรวจฯ และจัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๐ จังหวัดอ่างทอง

 4. แจ้งหน่วยงานที่เกี่ยวข้อง ดำเนินการ ดังนี้

(1) ตำรวจภูธรจังหวัดอ่างทอง จัดทำแผนการตั้งจุดตรวจ จุดบริการในภาพรวมของจังหวัดอ่างทอง

 (2) สำนักงานประชาสัมพันธ์จังหวัดอ่างทอง ประชาสัมพันธ์ โดยรณรงค์ป้องกันและลดอุบัติเหตุ ทางถนนช่วงเทศกาลสงกรานต์ พ.ศ.2560 เผยแพร่ผ่านสื่อ ผ่านช่องทางเครือข่าย สถานีวิทยุโทรทัศน์ฯ สถานีวิทยุกระจายเสียง สถานีวิทยุชุมชน หนังสือพิมพ์ หอกระจายข่าว อย่างต่อเนื่องก่อนถึงช่วงเทศกาลสงกรานต์ พ.ศ.2560

 (3) แขวงทางหลวงอ่างทอง แขวงทางหลวงชนบทอ่างทอง ดำเนินการสำรวจจุดเสี่ยง ตัดกิ่งไม้สองข้างทาง ซ่อมผิวจราจร ตรวจสอบและติดตั้งอุปกรณ์ไฟฟ้าส่องสว่างบริเวณทางร่วมแยกและจุดเสี่ยงของถนนที่อยู่ในความรับผิดชอบให้มีความปลอดภัยในการจราจร

 (4) แจ้งอำเภอ ทุกอำเภอ จัดตั้งศูนย์ปฏิบัติการป้องกันและลดอุบัติเหตุทางถนน ช่วงเทศกาลสงกรานต์ พ.ศ.2560 อำเภอและให้อำเภอ ประสานแจ้งองค์กรปกครองส่วนท้องถิ่น จัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560 ระดับท้องถิ่น พร้อมให้นำนโยบายและแนวทาง **“ประชารัฐ”**ของรัฐบาลมาใช้ โดยบูรณาการร่วมกับองค์กรปกครองส่วนท้องถิ่นในพื้นที่ ภาคเอกชน แกนนำชุมชนหมู่บ้าน ภาคประชาสังคม และอาสาสมัครต่างๆ และกำหนดให้จัดตั้ง **“ด่านชุมชน”** ในพื้นที่ 1 หมู่บ้าน หรือ
1 ชุมชน จัดประชุมประชาคมเพื่อกำหนดกติกาหรือธรรมนูญหมู่บ้าน และกำหนดบริเวณพื้นที่เล่นน้ำสงกรานต์ที่มี
ความปลอดภัยและปลอดเครื่องดื่มแอลกอฮล์ทุกชนิด( Zoning)

 (5) แจ้งคณะกรรมการศูนย์อำนวยการความปลอดภัยทางถนนจังหวัดอ่างทอง ทราบ และถือปฏิบัติตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560

จังหวัดได้กำหนดจัดประชุมคณะกรรมการศูนย์อำนวยการความปลอดภัยทางถนนจังหวัดอ่างทอง ครั้งที่ 2/2560 เพื่อเตรียมความพร้อมการดำเนินการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560 ในวันจันทร์ที่ 3 เมษายน 2560 เวลา 13.30 น. ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง ภายใต้กรอบแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560 และกำหนด
พิธีเปิดศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.2560 และการรณรงค์ ในระหว่างวันที่ 11-17 เมษายน 2560 เพื่อให้ผู้ใช้รถใช้ถนนได้มีส่วนร่วมในการลดพฤติกรรมเสี่ยงต่อการเกิดอุบัติเหตุบนท้องถนนในช่วงเทศกาลสงกรานต์ พ.ศ. 2560 ภายใต้หัวข้อการณรงค์ว่า **“ขับรถมีน้ำใจ รักษาวินัยจราจร”** ต่อไป

นำเรียนที่ประชุมเพื่อโปรดทราบ

**ที่ประชุม** รับทราบ

/8) การจัดงาน ...

หน้า 17

**8) การจัดงาน “มหกรรมลิเก และศิลปวัฒนธรรม” ประจำปี 2560**

 (อำเภอไชโย)

**ประธาน** มอบ นายอำเภอไชโย ชี้แจง

**นายอำเภอไชโย** ประชาสัมพันธ์งานมหกรรมลิเก ซึ่งกำหนดจัดในวันที่ 8-11 เมษายน 2560 ซึ่งในวันนี้
กำหนดแถลงข่าวการจัดงานในเวลา 17.00 น. ณ วัดไชโยวรวิหาร อำเภอไชโย จังหวัดอ่างทอง สำหรับรายละเอียดกำหนดการได้แจกให้ที่ประชุมได้รับทราบแล้ว

**ประธาน** กล่าวเชิญชวนร่วมงานมหกรรมลิเก
 นำเรียนที่ประชุมเพื่อโปรดทราบ

**ที่ประชุม** รับทราบ

 **9) รายงานสถานการณ์ขยะมูลฝอยชุมชนของประเทศไทย ปี พ.ศ. 2559**
 (สำนักงานทรัพยากรธรรมชาติและสิ่งแวดล้อมจังหวัดอ่างทอง)

**ประธาน**  มอบ ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง ชี้แจง
**ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง** ชี้แจงว่า กรมควบคุมมลพิษ ได้มีหนังสือ
ด่วนที่สุด ที่ ทส 0304/ว 165 ลงวันที่ 8 มีนาคม 2560 เรื่อง ขอส่งรายงานสถานการณ์ขยะมูลฝอยชุมชนของประเทศไทย
ปี พ.ศ. 2559 แจ้งว่า กรมควบคุมมลพิษ ร่วมกับสำนักงานสิ่งแวดล้อมภาคที่ 1 - 16 และสำนักงานทรัพยากรธรรมชาติและสิ่งแวดล้อมจังหวัด 76 จังหวัด บูรณาการทำงานร่วมกันในการดำเนินโครงการสำรวจข้อมูลขยะมูลฝอยทั่วประเทศ ปี พ.ศ. 2559 โดยมีกลุ่มเป้าหมาย คือ องค์กรปกครองส่วนท้องถิ่นทั่วประเทศ ในการจัดทำแบบสำรวจ และลงพื้นที่สำรวจภาคสนาม เพื่อให้ได้มาซึ่งข้อมูลการจัดการขยะมูลฝอยชุมชนที่เป็นปัจจุบัน โดยนำข้อมูลดังกล่าวมาวิเคราะห์ ประมวลผล และจัดลำดับจังหวัดที่มีวิกฤตปัญหาด้านการจัดการขยะมูลฝอย รวมทั้งจังหวัดที่มีวิกฤตปัญหาด้านขยะมูลฝอยตกค้างสะสม ซึ่งกรมควบคุมมลพิษ ดำเนินการจัดทำรายงานสถานการณ์ขยะมูลฝอยชุมชนของประเทศไทย ปี พ.ศ. 2559 เรียบร้อยแล้ว

 สำนักงานทรัพยากรธรรมชาติและสิ่งแวดล้อมจังหวัดอ่างทอง ได้ทำการตรวจสอบข้อมูลและทำการเปรียบเทียบการจัดลำดับจังหวัดที่มีวิกฤตปัญหาด้านขยะมูลฝอยตกค้างสะสม และวิกฤตปัญหาด้าน การจัดการขยะมูลฝอย จังหวัดอ่างทอง ระหว่าง ปี พ.ศ. 2558 และ ปี พ.ศ. 2559 พบว่า
 1) วิกฤตปัญหาด้านขยะมูลฝอยตกค้างสะสม ในปี พ.ศ. 2558 จังหวัดอ่างทอง อยู่ในลำดับที่ 27 มีปริมาณขยะมูลฝอยตกค้างสะสม 98,550.90 ตัน ในปี พ.ศ. 2559 จังหวัดอ่างทองอยู่ในลำดับที่ 74 มีปริมาณขยะมูลฝอยตกค้างสะสม 0 ตัน ซึ่งมีเพียง 5 จังหวัดที่สามารถจัดการปริมาณขยะมูลฝอยตกค้างสะสมได้จนเหลือ 0 ตัน (ได้แก่ จังหวัดนนทบุรี อ่างทอง สมุทรสงคราม ภูเก็ต และ กรุงเทพมหานคร)
 2) วิกฤตปัญหาด้านการจัดการขยะมูลฝอย ในปี พ.ศ. 2558 จังหวัดอ่างทอง อยู่ในลำดับที่ 15 มีคะแนนประเมิน 48.45 คะแนน ในปี พ.ศ. 2559 จังหวัดอ่างทอง อยู่ในลำดับที่ 74 มีคะแนนประเมิน 4.49 คะแนน การจัดลำดับจังหวัดที่มีวิกฤตปัญหาทั้ง 2 ด้าน เรียงจากลำดับจังหวัดที่มีวิกฤตปัญหามาก ลงไปจังหวัด
ที่มีวิกฤตปัญหาน้อย

 จังหวัดจะดำเนินการจัดการกับขยะใหม่ โดยการคัดแยกที่ต้นทางอย่างจริงจัง และเป็นรูปธรรมมากขึ้นและขอบคุณทุกหน่วยงานที่ช่วยกันดำเนินการ โดยเฉพาะอย่างยิ่ง อปท.ทุกแห่ง

 นำเรียนที่ประชุมเพื่อโปรดทราบ

**ที่ประชุม** รับทราบ
 /10) ขอความ ...
หน้า 18

**10) ขอความร่วมมือดำเนินโครงการ “คืนมือถือเก่า สร้างบุญ สร้างชาติ”** (สนง.ทรัพยากรธรรมชาติและสิ่งแวดล้อมจังหวัดอ่างทอง)

**ประธาน**  มอบ ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง ชี้แจง
**ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง** ชี้แจงว่า กระทรวงทรัพยากรธรรมชาติและสิ่งแวดล้อม ได้มีหนังสือ แจ้งว่า กรมควบคุมมลพิษ ได้มีหนังสือ ที่ ทส 0304/1769 ลงวันที่ 17 กุมภาพันธ์ 2560
ขอความร่วมมือดำเนินโครงการ “คืนมือถือเก่า สร้างบุญ สร้างชาติ” โดยโครงการนี้เป็นโครงการความร่วมมือระหว่างภาครัฐและภาคเอกชน เพื่อรับคืนโทรศัพท์เคลื่อนที่ที่ไม่ได้ใช้งานแล้วไปจัดการอย่างเป็นมิตรกับสิ่งแวดล้อม ผลตอบแทนที่ได้รับจะนำมาบริจาคให้กับองค์กรหรือมูลนิธิเพื่อการกุศล โดยมีเป้าหมายการจัดการโทรศัพท์เคลื่อนที่ที่ไม่ได้ใช้งานแล้ว จำนวนอย่างน้อย 9,000,000 เครื่อง ภายในวันที่ 31 ธันวาคม 2560

 สำนักงานทรัพยากรธรรมชาติและสิ่งแวดล้อมจังหวัดอ่างทอง จึงเชิญชวนทุกหน่วยงานร่วมโครงการ โดยขอเชิญบริจาคโทรศัพท์เคลื่อนที่ที่ไม่ได้ใช้งานแล้ว ได้ที่สำนักงานทรัพยากรธรรมชาติและสิ่งแวดล้อมจังหวัดอ่างทอง ชั้น 3 ศาลากลางจังหวัดอ่างทอง ทั้งนี้สำนักงานฯ จะได้ทำการรวบรวมส่งให้กับกรมควบคุมมลพิษ
เพื่อดำเนินการต่อไป

 ในการนี้ ขอความร่วมมือทุกหน่วยงานกรุณาประชาสัมพันธ์ให้กับเจ้าหน้าที่ในหน่วยงาน
เพื่อทราบและร่วมบริจาคโทรศัพท์เคลื่อนที่ที่ไม่ได้ใช้งานแล้ว ที่สำนักงานทรัพยากรธรรมชาติและสิ่งแวดล้อมจังหวัดอ่างทอง ชั้น 3 ศาลากลางจังหวัดอ่างทอง ภายในวันที่ 15 พฤศจิกายน 2560

 นำเรียนที่ประชุมเพื่อโปรดทราบ

**ที่ประชุม** รับทราบ

**11) สรุปผลการวิเคราะห์สถานการณ์สภาพปัญหาอาชญากรรม
 ประจำเดือนกุมภาพันธ์ 2560**

**ประธาน** มอบ ตำรวจภูธรจังหวัดอ่างทอง ชี้แจง

**ผู้แทนผู้บังคับการตำรวจภูธรจังหวัดอ่างทอง**  ชี้แจงรายงานสถิติคดีอาญา 4 กลุ่ม ดังนี้

 1. คดีกลุ่มที่ 1 ฐานความผิดเกี่ยวกับชีวิตร่างกายและเพศ เกิด 11 คดี จับ 5 ราย
 2. คดีกลุ่มที่ 2 ฐานความผิดเกี่ยวกับทรัพย์เกิด 55 คดี จับ 30 คดี

 3. คดีกลุ่มที่ 3 ฐานความผิดพิเศษเกิด 7 คดี จับ 7 คดี

 4. คดีกลุ่มที่ 4 คดีความผิดที่รัฐเป็นผู้เสียหาย เกิด 90 คดี

**สถิติคดีอาญา 4 กลุ่มเปรียบเทียบเดือนมกราคมกับกุมภาพันธ์ 2560**

|  |  |  |  |
| --- | --- | --- | --- |
|  | มกราคม 2560 | กุมภาพันธ์ 2560 | แนวโน้มเพิ่ม/ลด |
| ประเภทความผิด | รับแจ้ง | จับ | รับแจ้ง | จับ |
| กลุ่มที่ 1 ฐานความผิดเกี่ยวกับชีวิต ร่างกายและเพศ | 11 | 7 | 11 | 5 | **0** |
| กลุ่มที่ 2 ฐานความผิดเกี่ยวกับทรัพย์ | 30 | 9 | 55 | 30 | **25** |
| กลุ่มที่ 3 ฐานความผิดพิเศษ | 2 | 2 | 7 | 7 | **5** |
| กลุ่มที่ 4 ฐานความผิดที่รัฐเป็นผู้เสียหาย |   | 109 |   | 90 | **-19** |

 ผลการจับกุมผู้กระทำความผิดเกี่ยวกับจราจร 10 ฐานความผิด โครงการกวดขันวินัยจราจร

และลดอุบัติเหตุทั่วประเทศ ประจำปี พ.ศ.2560 **รวมทั้งสิ้น 1,620 คดี**

นำเรียนที่ประชุมเพื่อโปรดทราบ

**ผู้บังคับการตำรวจภูธรจังหวัดอ่างทอง** ชี้แจงว่า เรื่องดังต่อไปนี้

/1.ปัญหา ...

หน้า 19

 1. ปัญหาคดีลักทรัพย์เพิ่มขึ้นเนื่องจากเหตุเกิดจากรายได้ ซึ่งได้จัดเจ้าหน้าที่ตำรวจ
 สายตรวจคอยดูแลสอดส่อง

 2. เรื่องคดีสหกรณ์สามโก้ มีจำนวน 108 คดี วงเงินสองร้อยกว่าล้าน ผู้ที่เดือดร้อน
คือชาวบ้านที่เป็นสมาชิกสหกรณ์นี้ ขณะนี้เรื่องดังกล่าวอยู่ระหว่างดำเนินการจากสำนักงาน ป.ป.ง. และขอความ
ร่วมมืออัยการจังหวัด ซึ่งคดีนี้มีผู้ต้องหา 20 กว่าราย ประกอบด้วยคณะกรรมการและเจ้าหน้าที่ทั้งหมด ซึ่งจะต้อง
มีการหาแนวทางในการช่วยเหลือสมาชิก

 3. หมวกกันน็อก จะหาแนวทางให้ประชาชนสวมหมวกกันน็อก

**ประธาน** ให้ทีมงานของสหกรณ์จังหวัด ดูแลเรื่องของสหกรณ์เกษตรอำเภอสามโก้

**สหกรณ์จังหวัดอ่างทอง** ชี้แจงว่า ได้ดำเนินการแก้ไขโดยการจ้างเจ้าหน้าที่ไปทำงานและให้เจ้าหน้าที่จากสำนักงาน

สหกรณ์จังหวัด และสำนักงานตรวจบัญชีสหกรณ์อ่างทอง ไปช่วยกันทำงาน จะตรวจสอบบัญชีในระบบ นอกระบบ

ต่อไป

**ประธาน** ให้ดูสหกรณ์อื่น ๆ ด้วย โดยขอความร่วมมือสำนักงาน ป.ป.ง.มาช่วยดำเนินการ

**ที่ประชุม** รับทราบ

 **12) โครงการวันครอบครัวและรดน้ำขอพรผู้สูงอายุจังหวัดอ่างทอง
 ประจำปี 2560** (สำนักงานพัฒนาสังคมและความมั่นคงของมนุษย์จังหวัดอ่างทอง)

**ประธาน**  มอบ พัฒนาสังคมและความมั่นคงของมนุษย์จังหวัดอ่างทอง ชี้แจง

พัฒนาสังคมและความมั่นคงของมนุษย์จังหวัดอ่างทอง ชี้แจงว่า ด้วยจังหวัดได้กำหนดจัดงานวันครอบครัว

และรดน้ำขอพรผู้สูงอายุจังหวัดอ่างทอง ประจำปี 2560 โดยกำหนดจัดกิจกรรมออกเป็น 2 ช่วงเวลา ดังนี้

1)งานวันแห่งครอบครัว เวลา 08.00-12.00 น. ณ หอประชุมอำเภอเมืองอ่างทอง โดยมีกลุ่มเป้าหมายเป็นผู้สูงอายุ

และครอบครัว จำนวน 200 คน 2)งานรดน้ำขอพรผู้สูงอายุ เวลา 13.00-15.00 น. กลุ่มเป้าหมายเป็นผู้สูงอายุ

จำนวน 200 คน และตัวแทนผู้สูงอายุ 15 คน สำหรับเป็นผู้แทนผู้สูงอายุดำน้ำดำหัว รายละเอียดตามกำหนดการ

ที่แยกในที่ประชุม

 นำเรียนที่ประชุมเพื่อโปรดทราบ

**ที่ประชุม** รับทราบ

 **ระเบียบวาระที่ 3 3.2 เรื่องเพื่อทราบ (โดยเอกสาร)**

 **1) กองทุนหมู่บ้านและชุมชนเมือง** (สำนักงานพัฒนาชุมชนจังหวัดอ่างทอง) **สำนักงานพัฒนาชุมชนจังหวัด** จังหวัดอ่างทองมีกองทุนหมู่บ้านและชุมชนเมืองทั้งหมดจำนวน 533 กองทุน

แยกเป็นสมาชิก จำนวน 64,171 คน กรรมการ จำนวน 5,082 คน
 - กองทุนหมู่บ้าน จำนวน 513 กองทุน สมาชิก จำนวน 61,788 คน กรรมการ จำนวน 4,884 คน
 - กองทุนชุมชนเมือง จำนวน 20 กองทุน สมาชิก จำนวน 3,109 คน กรรมการ จำนวน 198 คน

 **ผลการดำเนินงานตั้งแต่ปี 2544 จนถึงปัจจุบัน (30 มกราคม 2560)**

 เงินทุนในการดำเนินงาน ณ ปัจจุบัน จำนวน 1,371,1 07,925 บาทแยกเป็น

 - เงินทุนที่ (รัฐจัดสรร (กองทุนละ 1 ล้านบาท เป็นเงิน 533,000,000 บาท

 - เงินเพิ่มทุนกองทุน AAA จำนวน 88 กองทุน เป็นเงิน 8,800,000 บาท

 - เงินเพิ่มทุนกองทุนระยะที่ 2 จำนวน 527 กองทุน เป็นเงิน 111,000,000บาท

 - เงินจากการออม/เงินหุ้น เป็นเงิน 126,033,800 บาท

/-เงินสมทบ ...

หน้า 20

 -เงินสมทบเข้ากองทุน เป็นเงิน 78,274,125 บาท

 - เงินเพิ่มทุนระยะที่ 3 กองทุนๆละ (1,000,000 บาท) จำนวน 522 กองทุน

 ได้รับงบประมาณสนับสนุนแล้ว จำนวน 517 กองทุน เป็นเงิน 517,000,000 บาท

 - อยู่ระหว่างดำเนินการยื่นขอรับเพิ่มทุนฯ ระยะที่ 3 จำนวน 5 กองทุน

**ผลการขับเคลื่อนการดำเนินงานตามโครงการเพิ่มความเข้มแข็งของเศรษฐกิจฐานรากตามแนวทางประชารัฐ**

- โครงการเพิ่มความเข้มแข็งของเศรษฐกิจฐานรากตามแนวทางประชารัฐกองทุนๆ ละ 500,000 บาท จำนวน 465 โครงการ 425 กองทุน

- ได้รับงบประมาณสนับสนุนแล้ว จำนวน 397 กองทุน เป็นเงิน 198,500,000 บาท

- อยู่ระหว่างดำเนินการยื่นขอรับเพิ่มทุนฯ จำนวน 29 กองทุน

 นำเรียนที่ประชุมเพื่อโปรดทราบ

**ที่ประชุม** รับทราบ

 **2) โครงการ “หน่วยบำบัดทุกข์ บำรุงสุข สร้างรอยยิ้มให้ประชาชน”
 เพื่อเสริมสร้างความเข้าของประชาชนในการดำเนินงานตามยุทธศาสตร์
 การพัฒนาจังหวัดอ่างทอง ประจำปีงบประมาณ 2560**

**ที่ทำการปกครองจังหวัดอ่างทอง**  จังหวัดอ่างทองกำหนดดำเนินโครงการ “หน่วยบำบัดทุกข์ บำรุงสุข
สร้างรอยยิ้มให้ประชาชน”จังหวัดอ่างทอง เพื่อเสริมสร้างความเข้าใจของประชาชน ในการดำเนินงานตาม
ยุทธศาสตร์การพัฒนาจังหวัดอ่างทอง ประจำปีงบประมาณ พ.ศ. 2560 จำนวน 7 เดือน (มีนาคม – กันยายน
2560) โดยให้ทุกภาคส่วน นำหน่วยบริการเคลื่อนที่ของจังหวัดออกไปให้บริการในรูปแบบจังหวัดเคลื่อนที่

สำหรับเดือนเมษายน 2560 กำหนดดำเนินโครงการ “หน่วยบำบัดทุกข์ บำรุงสุข สร้างรอยยิ้มให้ประชาชน”
จังหวัดอ่างทอง ในวันพุธที่ 26 เมษายน 2560 เวลา 08.00 น.- 12.00 น. ณ วัดขุนอินทประมูล อำเภอโพธิ์ทอง

จังหวัดอ่างทอง

 นำเรียนที่ประชุมเพื่อโปรดทราบ

**ที่ประชุม** รับทราบ

 **3) สรุปผลการดำเนินงานโครงการงบพัฒนาจังหวัด/กลุ่มจังหวัด
 ประจำปีงบประมาณ พ.ศ. 2560**

**สำนักงานจังหวัดอ่างทอง** **โครงการงบพัฒนาจังหวัด ประจำปีงบประมาณ พ.ศ.2560**
จังหวัดอ่างทองได้รับจัดสรรงบประมาณ จำนวน 9 โครงการ 81 กิจกรรม งบประมาณรวม

185,998,300 บาท

 **ผลการดำเนินงาน**

 1. อนุมัติโครงการแล้ว 79 กิจกรรม ประกอบด้วย 1.1 งบลงทุน 38 กิจกรรม

 - คืนเงินและยกเลิก 1 กิจกรรม (ก่อสร้างระบบประปาหมู่บ้านขนาดเล็ก
หมู่ที่ 5 ตำบลเอกราช อำเภอป่าโมก จังหวัดอ่างทอง)

 - ลงนามสัญญาครบทุกกิจกรรมแล้ว

 1.2 งบดำเนินงาน 41 กิจกรรม

 2. อยู่ระหว่างแก้ไขเอกสารโครงการ 1 โครงการ (โครงการส่งเสริมการท่องเที่ยว
เชิงวัฒนธรรม ถิ่นวีรชน และการเกษตร) จำนวน 2 กิจกรรม ได้แก่

 2.1. งานรำลึกสมเด็จพระพุฒาจารย์ (โต พรหมรังสี) อำเภอไชโย (22-23 มิ.ย.60)

/2.2 งานเทศกาล ...

หน้า 21

 2.2. งานเทศกาลกินผัดไทย ไหว้พระสมเด็จเกษไชโย อำเภอไชโย (20พ.ค.60)

 3. อยู่ระหว่างจัดทำเอกสารโครงการ 1 กิจกรรมย่อย ได้แก่

 3.1. งานแข่งขันเรือพาย อำเภอป่าโมก จังหวัดอ่างทอง

 **ผลการเบิกจ่าย**

 เบิกจ่ายแล้ว จำนวน 98,497,316.06 บาท คิดเป็นร้อยละ 53.39

 ณ วันที่ 29 มีนาคม 2560

 กลุ่มจังหวัดภาคกลางตอนบน 2 ได้รับจัดสรรงบประมาณ รวมทั้งสิ้น 340,144,600 บาท (สามร้อยสี่สิบล้านหนึ่งแสนสี่หมื่นสี่พันหกร้อยบาทถ้วน) ในส่วนของจังหวัดอ่างทอง จำนวน 7 โครงการ / 18 กิจกรรม งบประมาณจำนวน 93,962,000 บาท (เก้าสิบสามล้านเก้าแสนหกหมื่นสองพันบาทถ้วน)

 **ผลการดำเนินงาน**

 1. อนุมัติโครงการแล้ว 7 โครงการ 18 กิจกรรม ประกอบด้วย

* 1. งบลงทุน 5 โครงการ

ลงนามสัญญาครบทุกโครงการแล้ว

* 1. งบดำเนินงาน 2 โครงการ

 **ผลการเบิกจ่าย**

 เบิกจ่ายแล้ว จำนวน 6,856,975.00 บาท คิดเป็นร้อยละ 7.30 ณ วันที่ 29 มีนาคม 2560

รายละเอียดตามเอกสารที่แจก

 นำเรียนที่ประชุมเพื่อโปรดทราบ

**ที่ประชุม**  รับทราบ

 **4) สรุปเรื่องร้องเรียนของศูนย์ดำรงธรรมจังหวัดอ่างทอง**

  **1.ส่วนรับเรื่องร้องเรียนร้องทุกข์**

**ศูนย์ดำรงธรรมจังหวัดอ่างทอง** จังหวัดได้มีการจัดตั้งศูนย์ดำรงธรรมจังหวัดขึ้นตามนโยบายของกระทรวงมหาดไทยเพื่อรับเรื่องร้องเรียน/ร้องทุกข์จากประชาชน และได้กำหนดให้มีการรายงานผลการดำเนินงานของศูนย์ดำรงธรรมจังหวัดในที่ประชุมหัวหน้าส่วนราชการเป็นประจำทุกเดือน

 **2.ผลการดำเนินการที่ผ่านมา แยกออกเป็น 2 ห้วง ดังนี้**

  **2**.1 เรื่องร้องเรียนร้องทุกข์ที่ศูนย์ดำรงธรรมจังหวัดอ่างทองได้รับ ระหว่างปี
 2555 – 27 กรกฎาคม 2557 รวมจำนวน 553 เรื่อง ดำเนินการแล้วเสร็จร้อยละ 100

 2.2 ศูนย์ดำรงธรรมจังหวัดอ่างทอง ก่อตั้งขึ้นตามประกาศคณะรักษาความสงบแห่งชาติ ที่ 96/2557 เรื่อง การจัดตั้งศูนย์ดํารงธรรม ซึ่งได้เริ่มดำเนินการ ตั้งแต่วันที่ 28 กรกฎาคม 2557 – 28 มีนาคม 2560 มีเรื่องร้องเรียนร้องทุกข์ จำนวน 2,291 เรื่อง

 2.2.1 ยุติแล้ว 2,269 เรื่อง คิดเป็นร้อยละ 99.00

 2.2.2 ส่งต่อ 23 เรื่อง คิดเป็นร้อยละ 1.00

 **2.3** การให้บริการของศูนย์บริการร่วม

 ตั้งแต่วันที่ 27 กรกฎาคม 2557 ถึง วันที่ 28 มีนาคม 2560

**มีทั้งหมด จำนวน 9,504 ราย**

**/1.ชำระ...**

หน้า 22

|  |
| --- |
| **บริการของศูนย์บริการร่วม (ราย)** |
| 1. ชำระค่าไฟฟ้า  | 3,386 |
| 2. ชำระค่าน้ำประปา  | 2,547 |
| 3. ชำระภาษีรถยนต์ | 2,606 |
| 4. ตรวจสอบและคัดรับรองรายการบุคคล  | 600 |
| 5. บริการขององค์การโทรศัพท์ TOT  | 46 |
| 6. บริการของธนาคารกรุงไทย  | 4 |
| 7. ชำระหนี้ กยศ.  |  - |
| 8. บริการรับแลกเหรียญ  | 1 |
| 9. จ่ายเงินประกันภัยข้าว  |  - |
| 10. รับสมัครและชำระเงินผู้ประกันตน ตาม ม.๔๐ | 217 |
| 11. บริการข้อมูลข่าวสาร  |  -  |
| 12. การยื่นแบบแสดงรายการ ภาษีเงินได้  | 71 |
| 13. ขึ้นทะเบียน SMEs  |   |   | 26 |
| **รวม** | **9,504** |

 นำเรียนที่ประชุมเพื่อโปรดทราบ

**ที่ประชุม** รับทราบ
 **5) รายงานผลการรับบริจาคโลหิตและแผนการออกปฏิบัติงานของ
 สำนักงานเหล่ากาชาดจังหวัดอ่างทอง**

**เหล่ากาชาดจังหวัดอ่างทอง** รายงานผลการรับบริจาคโลหิต ดวงตา และอวัยวะ เดือนกุมภาพันธ์ 2560

**รายงานผลการรับบริจาคโลหิต ดวงตา และอวัยวะ เดือนมีนาคม 2560**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัน เดือน ปี | สถานที่ | ดวงตา | อวัยวะ | ร่างกาย | ปริมาณโลหิต |
| (ราย) | (ราย) | (ราย) | ยูนิต | ซีซี |
| 1 |  7 มี.ค. 60  | หอประชุมอำเภอแสวงหา  | 4 | 2 | 2 | 35 | 15,750 |
| 2 | 10 มี.ค. 60 | สถาบันการพละศึกษา วิทยาเขตอ่างทอง | 8 | 7 | 2 | 59 | 26,550 |
| 3 | 21 มี.ค. 60 | หอประชุมอำเภอไชโย | 9 | 8 | 2 | 81 | 36,450 |
|  |  | **รวมทั้งสิ้น** | **21** | **17** | **6** | **175** | **78,750** |

**แผนกำหนดการออกรับบริจาคโลหิตดวงตา อวัยวะ และร่างกาย ประจำเดือนเมษายน 2560**

|  |  |  |  |
| --- | --- | --- | --- |
| ลำดับที่ | วัน เดือน ปี | เวลา | สถานที่ |
| 1 | 1 เม.ย. 60 | 09.00 – 12.00 น. | บริษัท ไทยคาร์บอนแบล็ค |
| 2 | 3 เม.ย. 60 | 09.00 – 12.00 น. | หอประชุมอำเภอเมืองอ่างทอง |
| 3 | 5 เม.ย. 60 | 09.00 – 12.00 น. | บิ๊กซี ซูเปอร์เซ็นเตอร์ สาขาอ่างทอง |

**/แผนกำหนด ...**

หน้า 23

**แผนกำหนดการออกพบปะเยี่ยมเยียนราษฎรผู้สูงอายุ ผู้ยากจน และผู้พิการ ปีงบประมาณ 2560**

**เดือนเมษายน 2560**

|  |  |  |  |  |
| --- | --- | --- | --- | --- |
| ลำดับที่ | วัน เดือน ปี | เวลา | การปฏิบัติ | สถานที่ |
| 1 | 24 เม.ย. 60 | 09.00 – 12.00 น. | - มอบเครื่องอุปโภค บริโภค ให้กับราษฎรผู้สูงอายุ ผู้ยากจน และผู้พิการ จำนวน 10 ราย | อำเภอวิเศษชัยชาญ |

 นำเรียนที่ประชุมเพื่อโปรดทราบ

 **ที่ประชุม** รับทราบ

 **6) โครงการเสริมสร้างความรู้ประชาธิปไตย การเลือกตั้งและการออกเสียง**

 **และการออกเสียงประชามติ กิจกรรมรณรงค์หมู่บ้านไม่ขายเสียงต้นแบบระดับอำเภอ

สำนักงานคณะกรรมการการเลือกตั้งประจำจังหวัดอ่างทอง** ด้วยในปีงบประมาณ พ.ศ.2560 คณะกรรมการ

เลือกตั้งได้กำหนดยุทธศาสตร์ให้การเลือกตั้งที่จะเกิดขึ้นในอนาคตเป็นการเลือกตั้งคุณภาพ ที่ไม่มีการทุจริตซื้อสิทธิ

ขายเสียงในการเลือกตั้ง ประชาชนไปใช้สิทธิอย่างมีคุณภาพ รู้เท่าทันการเมือง สามารพเลือกผู้แทนที่ดีมีคุณภาพ

เป็นที่ยอมรับการเลือกตั้งคุณภาพโดยพลเมืองคุณภาพจะเกิดขึ้นได้มีใช่เพียงแค่มีประชาชนไปใช้สิทธิจำนวนมาก

อันเป็นเป้าหมายด้านปริมาณเท่านั้น จะต้องบรรลุเป้าหมายเชิงคุณภาพควบคู่กันไปตามนโยบายคณะกรรมการ

การเลือกตั้ง สำนักงานคณะกรรมการการเลือกตั้ง จึงได้อนุมัติงบประมาณเพื่อดำเนินโครงการเสริมสร้างความรู้

ประชาธิปไตย การเลือกตั้ง และการออกเสียงประชามติ กิจกรรมรณรงค์หมู่บ้านไม่ขายเสียง โดยมอบหมายให้

ศูนย์ส่งเสริมพัฒนาประชาธิปไตยตำบล เป็นผู้ดำเนินการขับเคลื่อนกิจกรรมร่วมกับหมู่บ้านหรือชุมชนต้นแบบ
ให้เป็นไปด้วยความเรียบร้อย ซึ่งสำนักงานคณะกรรมการการเลือกตั้งประจำจังหวัดอ่างทอง ได้แจ้งแนวทางการดำเนิน

กิจกรรมให้ศูนย์ส่งเสริมพัฒนาประชาธิปไตยตำบล (ศอ.ปชต.) ทุกแห่งได้รับทราบ โดยให้ดำเนินการคัดเลือกหมู่บ้าน

หรือชุมชนที่สมควรได้รับการพิจารณาเป็นหมู่บ้านไม่ขายเสียงต้นแบบ ตำบลละ 1 หมู่บ้าน และมอบหมายให้ประธาน

กรรมการ ศส.ปชต.หรือผู้แทนตำบลละ 1 คน เข้าร่วมประชุมในระดับอำเภอ เพื่อนำเสนอข้อมูลหมู่บ้านของตำบลตนเองและคัดเลือกหมู่บ้านหรือชุมชนที่สมควรได้รับการพิจารณาเป็นหมู่บ้านไม่ขายเสียงต้นแบบ อำเภอละ 1 หมู่บ้าน

 ในการนี้ สำนักงานคณะกรรมการการเลือกตั้งประจำจังหัดอ่างทอง ได้ดำเนินการจัดประชุม

คัดเลือกหมู่บ้านไม่ขายเสียงต้นแบบ ระดับอำเภอ พร้อมกันทั้ง 7 อำเภอ เรียบร้อยแล้ว เมื่อวันศุกร์ที่ 10 มีนาคม

2560 ณ หอประชุมอำเภอเมืองอ่างทอง จังหวัดอ่างทอง โดยมีผู้เข้าร่วมประชุม ประกอบด้วยตัวแทนนายอำเภอ

ทุกแห่ง ตัวแทนผู้อำนวยการสำนักงานส่งเสริมการศึกษานอกระบบและการศึกษาตามอัธยาศัยจังหวัดอ่างทอง

ผู้อำนวยการศูนย์การศึกษานอกระบบและการศึกษาตามอัธยาศัยอำเภอทุกแห่ง และประธานกรรมการศูนย์ส่งเสริม

พัฒนาประชาธิปไตยตำบลหรือผู้แทนทุกแห่งในจังหวัดอ่างทอง จำนวน 100 คน โดยหมู่บ้านไม่ขายเสียงต้นแบบ

ระดับอำเภอของจังหวัดอ่างทอง ที่ผ่านการคัดเลือกมีรายชื่อดังต่อไปนี้

 1. หมู่บ้าน บ้านคราม หมู่ที่ 6 ตำบลหัวไผ่ อำเภอเมืองอ่างทอง จังหวัดอ่างทอง

 2. หมู่บ้าน คลองแพ หมู่ที่ 7 ตำบลไผ่ดำพัฒนา อำเภอวิเศษชัยชาญ

 3. หมู่บ้าน วัดตาลเหนือ หมู่ที่ 2 ตำบลบางเสด็จ อำเภอป่าโมก

 4. หมู่บ้าน บ้านหนอง หมู่ที่ 3 ตำบลโพธิ์รังนำ อำเภอโพธิ์ทอง

 5. หมู่บ้าน บ้านลาว หมู่ที่ 1 ตำบลเทวราช อำเภอไชโย

/6. หมู่บ้าน ...

หน้า 24

 6. หมู่บ้าน บ้านทองเลื่อน หมู่ที่ 11 ตำบลแสวงหา อำเภอแสวงหา

 7. หมู่บ้าน บ้านหนองกร่าง หมู่ที่ 4 ตำบลราษฎรพัฒนา อำเภอสามโก้

 ซึ่งหมู่บ้านที่มีรายชื่อข้างต้นจะเป็นหมู่บ้านไม่ขายเสียงต้นแบบ ระดับอำเภอ และจะมี

กิจกรรมขับเคลื่อนโดยสำนักงานคณะรกรมการการเลือกตั้งประจำจังหวัดอ่างทองกับคณะกรรมการศูนย์ส่งเสริม

ประชาธิปไตยตำบล ผู้นำชุมชนและประชาชนในพื้นที่จนกว่าจะมีการเลือกตั้ง

 นำเรียนประชุมเพื่อโปรดทราบ

**ที่ประชุม** รับทราบ
 **ระเบียบวาระที่ 4 เรื่องอื่น ๆ (ถ้ามี)**

**4.1 โครงการสำมะโนอุตสาหกรรม พ.ศ. 2560**

**สถิติจังหวัดอ่างทอง** สำนักงานสถิติแห่งชาติ ได้จัดทำสำมะโนอุตสาหกรรมทุก 10 ปี ตามข้อเสนอแนะขององค์การสหประชาชาติ เพื่อให้ประเทศมีข้อมูลพื้นฐานที่สำคัญทางด้านอุตสาหกรรมการผลิตมาอย่างต่อเนื่อง เนื่องจากความผันผวนของเศรษฐกิจโลกทำให้โครงสร้างการดำเนินธุรกิจและอุตสาหกรรมมีการเปลี่ยนแปลงรวดเร็วทำให้หน่วยงานหลักด้านเศรษฐกิจของประเทศ ได้แก่ สำนักงานเศรษฐกิจอุตสาหกรรม กระทรวงอุตสาหกรรม สำนักงานคณะกรรมการพัฒนาการเศรษฐกิจและสังคมแห่งชาติ ธนาคารแห่งประเทศไทยและกระทรวงพาณิชย์ มีความจำเป็นต้องใช้ข้อมูลที่ทันสมัยเพื่อใช้ในการวิเคราะห์และติดตามสถานการณ์ ด้านเศรษฐกิจของประเทศและภูมิภาค จึงขอให้สำนักงานสถิติแห่งชาติ จัดทำสำมะโนอุตสาหกรรมจากทุก 10 ปี เป็นจัดทำทุก 5 ปี ประกอบกับประเทศต่าง ๆ ส่วนใหญ่ได้มีการจัดทำสำมะโนด้านเศรษฐกิจทุก 5 ปี ในปี 2555 สำนักงานสถิติแห่งชาติได้วางแผนปรับการจัดทำสำมะโนอุตสาหกรรม เป็นประจำทุก 5 ปี โดยบูรณาการดำเนินการไปพร้อมกับสำมะโนธุรกิจทางการค้าและธุรกิจทางการบริการ ภายใต้ชื่อ “สำมะโนธุรกิจและอุตสาหกรรม” สำมะโนอุตสาหกรรมจัดทำมาแล้ว 4 ครั้ง ในปี 2507 ปี 2540 ปี 2550 และ ปี 2555 สำหรับในปี 2560 จะครบรอบ 5 ปี ในการจัดทำสำมะโนอุตสาหกรรมซึ่งนับเป็นครั้งที่ 5 ของประเทศไทย

โครงการสำมะโนอุตสาหกรรม พ.ศ. 2560 มีวัตถุประสงค์ ดังนี้

1) เพื่อเก็บรวบรวมข้อมูลพื้นฐานที่แสดงให้เห็นโครงสร้าง และการกระจายตัวของสถานประกอบการ

ประเภทต่าง ๆ เช่น สถานประกอบการในอุตสาหกรรมการผลิต ธุรกิจทางการค้า ธุรกิจทางการบริการการก่อสร้าง การขนส่งทางบก สถานที่เก็บสินค้า กิจกรรมด้านข้อมูลข่าวสารและการสื่อสารและ โรงพยาบาลเอกชน เป็นต้น

 2) เพื่อเก็บรวบรวมรายละเอียดการดำเนินงานของสถานประกอบการเกี่ยวกับจำนวนและขนาด
ของสถานประกอบการ ประเภทอุตสาหกรรม จำนวนคนทำงาน ลูกจ้าง ค่าตอบแทนแรงงาน ค่าใช้จ่าย ในการผลิตและดำเนินงาน มูลค่าขายผลผลิตและรายรับ ส่วนเปลี่ยนแปลงของวัตถุดิบและสินค้าคงเหลือ มูลค่าของสินทรัพย์ถาวรของสถานประกอบการ และข้อมูลอื่น ๆ ที่เกี่ยวข้องกับอุตสาหกรรมการผลิต

ประโยชน์ที่จะได้รับ

 ข้อมูลที่ได้จะเป็นประโยชน์สำหรับผู้ใช้ข้อมูลทั้งในภาครัฐบาลและเอกชนที่สำคัญ ดังนี้

 ภาครัฐ

 1) ใช้ในการวางแผนและกำหนดนโยบายการพัฒนาเศรษฐกิจด้านอุตสาหกรรมการผลิตทั้งในระดับประเทศและระดับท้องถิ่น เพื่อเสริมสร้างศักยภาพของอุตสาหกรรมให้สามารถแข่งขันได้ในภูมิภาคอาเซียน
 และเวทีการค้าโลก

2) ใช้ในการ ...

หน้า 25

 2) ใช้ในการจัดทำดัชนีชี้วัดภาวะเศรษฐกิจและภาวการณ์การดำเนินกิจการ เช่น ผลิตภัณฑ์มวลรวม ตารางปัจจัยการผลิต และผลผลิตของประเทศ สัดส่วนแรงงานในภาคการผลิต เป็นต้น

 3) ใช้ในการจัดทำแผนวิเคราะห์สถานการณ์ในการส่งเสริมวิสาหกิจขนาดกลางและขนาดย่อม (SMEs) ของประเทศ

 4) ใช้ประกอบการพิจารณากำหนดนโยบาย ออกกฎหมายและมาตรการต่าง ๆ เพื่อส่งเสริมและกำหนดทิศทางของอุตสาหกรรมการผลิตให้เป็นไปตามแนวนโยบายที่กำหนดไว้

 5) เป็นข้อมูลพื้นฐานในการวางแผนจัดหาโครงสร้างพื้นฐาน (Infrastructure) เพื่อสนับสนุนอุตสาหกรรมการผลิตของประเทศ

 6) ใช้ในการพัฒนาระบบข้อมูลเพื่อการวางแผนเตือนภัยทางเศรษฐกิจและสังคม 7) ใช้ประโยชน์ในทางสถิติเพื่อจัดทำกรอบตัวอย่าง (Sampling Frame) สำหรับการเก็บรวบรวมข้อมูลจากสถานประกอบการของหน่วยสถิติต่าง ๆ

 ภาคเอกชน

 1) ผู้ประกอบการใช้ข้อมูลพื้นฐานและข้อมูลการดำเนินกิจการ เป็นเครื่องมือสำหรับการ

วิเคราะห์สถานการณ์ด้านเศรษฐกิจ รวมทั้งการวางแผนตัดสินใจเกี่ยวกับการลงทุนขยายกิจการ/สาขา บริหารและควบคุมการดำเนินกิจการในด้านต่าง ๆ ให้มีประสิทธิภาพยิ่งขึ้น

 2) ใช้ข้อมูลเป็นฐานเพื่อเปรียบเทียบ (Benchmark) ผลการดำเนินงานตนกับกิจการอื่น ๆ ในอุตสาหกรรม ประเภทเดียวกัน หรือขนาดต่าง ๆ

 3) สำหรับนักวิชาการ นักวิจัย และสถาบันการศึกษา นำไปศึกษาวิเคราะห์ต่อยอดสร้างนวัตกรรม เพื่อสนับสนุนส่งเสริม และพัฒนาอุตสาหกรรมการผลิตที่อยู่ในความสนใจ และเรื่องต่าง ๆ ที่เกี่ยวข้อง

 จังหวัดอ่างทองจะลงพื้นที่สำรวจข้อมูลระหว่างวันที่ 1 เมษายน – 31 กรกฏาคม 2560

ประสานอำเภอหากประชุมกำนันผู้ใหญ่บ้าน น้องจะได้เข้าไปประชาสัมพันธ์

 นำเรียนที่ประชุมเพื่อโปรดทราบ

#  4.2 **เตือนนายจ้างใช้ ‘แรงงานเด็ก’ ผิดกฎหมาย เพิ่มโทษปรับสูงสุด 8 แสนบาท**

**สวัสดิการและคุ้มครองแรงงานจังหวัดอ่างทอง** ชี้แจง ตามที่กรมสวัสดิการและคุ้มครองแรงงานได้เสนอร่าง พ.ร.บ.คุ้มครองแรงงาน (ฉบับที่..) พ.ศ. …. แทนกฎหมายฉบับเดิมที่ใช้บังคับมาตั้งแต่ปี พ.ศ.2541 ขณะนี้ร่างกฎหมายดังกล่าวได้รับความเห็นชอบจากสภานิติบัญญัติแห่งชาติ (สนช.) แล้ว และอยู่ระหว่างขั้นตอนการประกาศใช้เป็นกฎหมาย สาระสำคัญที่ได้เพิ่มเติมในกฎหมายฉบับนี้คือการเพิ่มอัตราโทษสำหรับความผิดเกี่ยวกับการใช้แรงงานเด็ก 3 กรณีด้วยกัน กรณีแรกได้แก่อายุขั้นต่ำของการจ้างแรงงานเด็ก คือ การจ้างแรงงานเด็กซึ่งมีอายุต่ำกว่า 15 ปี เข้าทำงานในงานทั่วไป งานเกษตรกรรม, การจ้างเด็กอายุต่ำกว่า 16 ปี ทำงานในงานขนถ่ายสินค้าทางทะเล และการจ้างเด็กอายุ
ต่ำกว่า 18 ปี ทำงานในงานประมงทะเล โดยอัตราโทษสำหรับความผิดดังกล่าว คือ ปรับตั้งแต่ 400,000 บาท ถึง
800,000 บาท ต่อลูกจ้างหนึ่งคน หรือจำคุกไม่เกิน 2 ปี หรือทั้งปรับทั้งจำ กรณีที่สอง การจ้างให้เด็กอายุต่ำกว่า 18 ปี ทำงานในงานที่เป็นอันตราย เช่น งานปั๊มโลหะ งานเกี่ยวกับวัตถุมีพิษ และกรณีสุดท้าย คือ การจ้างเด็กอายุต่ำกว่า 18 ปี ทำงานในสถานที่ต้องห้าม เช่น ทำงานโรงฆ่าสัตว์ สถานที่เล่นพนัน สถานประกอบกิจการที่เกี่ยวกับการแปรรูปสัตว์น้ำ ในเรือประมง มีอัตราโทษปรับตั้งแต่ 400,000 บาท ถึง 800,000 บาท ต่อลูกจ้างหนึ่งคน หรือจำคุกไม่เกิน 2 ปีหรือ

/ทั้งปรับ...

หน้า 26

ทั้งปรับทั้งจำ นอกจากนี้กรณีที่นายจ้างให้ลูกจ้างซึ่งเป็นเด็กอายุต่ำกว่า 18 ปี ทำงานอันตรายหรือสถานที่ที่ห้ามเด็กทำจนเป็นเหตุให้ลูกจ้างเด็กได้รับอันตรายแก่กายหรือจิตใจ หรือถึงแก่ความตาย นายจ้างจะได้รับโทษเพิ่มมากขึ้นคือ ปรับตั้งแต่ 800,000 บาท ถึง 2,000,000 บาท ต่อลูกจ้าง 1 คน หรือจำคุกไม่เกิน 4 ปี หรือทั้งปรับทั้งจำ “การจ้างเด็กเข้าทำงานเป็นเรื่องที่สามารถทำได้และเป็นประโยชน์แก่เด็กที่ต้องการหาประสบการณ์หรือเรียนรู้ที่จะปรับตัวเมื่อก้าวเข้าสู่โลกของการทำงาน ทั้งนี้ การปรับอัตราโทษให้เพิ่มสูงขึ้นเพื่อเป็นการคุ้มครองเยาวชนอนาคตของชาติไม่ให้เข้าสู่ตลาดแรงงานก่อนวัยอันควรและการจ้างงานที่ไม่เหมาะสม ตลอดจนเป็นการป้องปรามไม่ให้นายจ้างแสวงหาประโยชน์จากการใช้แรงงานเด็กที่ผิดกฎหมาย ซึ่งมีความร้ายแรงกว่าการทำผิดกฎหมายแรงงานในความผิดอื่นๆ อย่างไรก็ตามกฎหมายดังกล่าวใช้บังคับเฉพาะกรณีที่เป็นการจ้างแรงงานเท่านั้นไม่ได้หมายรวมถึงการที่พ่อแม่ ผู้ปกครองให้เด็กทำงานในครอบครัว”

 นำเรียนที่ประชุมเพื่อโปรดทราบ

**ที่ประชุม** รับทราบ

#  **4.3 ครม.อนุญาตแรงงาน 3 สัญชาติ กลับบ้านช่วงเทศกาลสงกรานต์**

**จัดหางานจังหวัดอ่างทอง** ชี้แจงว่า คณะรัฐมนตรีได้มีมติเมื่อวันที่ 14 มีนาคม 2560 ผ่อนผันให้แรงงานต่างด้าวสัญชาติกัมพูชา ลาว และเมียนมา ที่ถือบัตรประจำตัวคนซึ่งไม่มีสัญชาติไทย หรือบัตรสีชมพู ซึ่งด้านหลังระบุวันหมดอายุ 1 พฤศจิกายน 2560 หรือวันที่ 31 มีนาคม 2561 แรงงานต่างด้าวที่ผ่านการตรวจสัญชาติ หรือเข้ามาทำงานภายใต้ระบบ MOU รวมทั้งผู้ติดตามซึ่งเป็นบุตรของแรงงานดังกล่าวที่อายุไม่เกิน 18 ปี และมีบัตรชมพู หรือมีเอกสารเดินทาง กลับบ้านฉลองสงกรานต์ที่ประเทศต้นทางได้ตั้งแต่วันที่ 5 – 30 เมษายน 2560 ซึ่งแรงงานต่างด้าวที่ถือบัตรสีชมพู ต้องขอหนังสือรับรองจากสำนักงานจัดหางานจังหวัดก่อนเพื่อใช้เป็นหลักฐานในการเดินทาง โดยจะได้รับการยกเว้นค่าธรรมเนียมการเดินทางเข้า-ออกประเทศ สำหรับแรงงานต่างด้าวที่มีหนังสือเดินทางหรือเอกสารใช้แทนหนังสือเดินทางไม่ต้องขอหนังสือรับรองดังกล่าว โดยได้รับการยกเว้นค่าธรรมเนียมในการเข้า-ออกประเทศเฉพาะวันที่ 5-30 เมษายน 2560 เท่านั้น หากประสงค์กลับเข้ามาหลังวันที่ 30 เมษายน 2560 ต้องทำ Re-Entry Visa และชำระค่าธรรมเนียมก่อนเดินทางออกนอกประเทศ ถ้าไม่ดำเนินการก่อนจะไม่สามารถกลับเข้ามาหลังวันที่ 30 เมษายน 2560 ได้ และเมื่อเดินทางออกทางด่านตรวจคนเข้าเมืองใดให้กลับเข้ามาทางด่านตรวจคนเข้าเมืองนั้น

 นอกจากนั้น ได้ประชาสัมพันธ์เตือนนายจ้าง/สถานประกอบการหากจ้างแรงงานต่างด้าวโดยไม่มีใบอนุญาตทำงานมีโทษปรับตั้งแต่หนึ่งหมื่นบาทถึงหนึ่งแสนบาทต่อคนต่างด้าวที่จ้างหนึ่งคน แต่ถ้าพระราชกำหนดการบริหารจัดการการทำงานของคนต่างด้าว พ.ศ...ฉบับใหม่มีผลใช้บังคับนายจ้างที่ฝ่าฝืนจะมีโทษปรับตั้งแต่สี่แสนถึงแปดแสนบาทต่อคนต่างด้าวที่จ้างหนึ่งคน

 นำเรียนที่ประชุมเพื่อโปรดทราบ
**ที่ประชุม** รับทราบ **ประธาน**  สอบถามผู้เข้าร่วมการประชุมว่า มีผู้ใดจะนำเสนอเรื่องอื่น ๆ ต่อที่ประชุมหรือไม่ หากไม่มี
 จึงขอปิดการประชุม

**ปิดการประชุม** ในเวลา 12.13 น.

 ประนอม ผู้บันทึกรายงานการประชุม

 (นางประนอม นุ่มประไพ)
 เจ้าพนักงานธุรการชำนาญงาน